Κεφάλαιο 81 | ΕΥΑΓΓΕΛΙΟ ΤΟΥ ΕΡΧΟΜΟΥ ΤΗΣ ΒΑΣΙΛΕΙΑΣ\nΩ, αυτή η μοχθηρή και μοιχαλίδα παλιά εποχή! Θα σε καταπιώ! Όρος Σιών! Σήκω και χαιρέτησέ Με! Ποιος τολμά να μη σηκωθεί και να επευφημήσει την ολοκλήρωση του σχεδίου διαχείρισής Μου, την επιτυχή ολοκλήρωση του σπουδαίου έργου Μου! Ποιος τολμά να μη σηκωθεί και να χοροπηδά από χαρά χωρίς σταματημό! Θα θανατωθούν από το χέρι Μου. Εφαρμόζω δικαιοσύνη στους πάντες, χωρίς ίχνος συμπόνιας ή στοργικότητας και με απάθεια. Όλοι οι άνθρωποι! Σηκωθείτε και εξυμνήστε Με, δοξάστε Με! Όλη η ατελείωτη δόξα, εις τους αιώνες των αιώνων, υπάρχει χάρη σ’ Εμένα και καθιερώθηκε από Εμένα. Ποιος τολμά να πάρει τη δόξα για τον εαυτό του; Ποιος τολμά να αντιμετωπίσει τη δόξα Μου ως κάτι το υλικό; Θα σφαγιαστούν από το χέρι Μου! Ω, βάναυσοι άνθρωποι! Σας δημιούργησα και φρόντισα για εσάς και σας έχω καθοδηγήσει μέχρι σήμερα, ωστόσο δεν γνωρίζετε το παραμικρό για Εμένα και δεν Με αγαπάτε καθόλου. Πώς μπορώ να σας δείξω ξανά έλεος; Πώς μπορώ να σας σώσω; Μπορώ μόνο να σας αντιμετωπίσω με την οργή Μου! Θα σας ξεπληρώσω με καταστροφή, θα σας ξεπληρώσω με αιώνια παίδευση. Αυτή είναι δικαιοσύνη, μόνον έτσι μπορεί να γίνει.\nΗ βασιλεία Μου είναι συμπαγής και σταθερή, δεν θα καταρρεύσει ποτέ, παρά θα υπάρχει για όλη την αιωνιότητα! Οι υιοί Μου, οι πρωτότοκοι υιοί Μου, οι άνθρωποί Μου θα απολαμβάνουν ευλογίες μαζί Μου παντοτινά. Εκείνοι που δεν καταλαβαίνουν τα πνευματικά ζητήματα και εκείνοι που δεν λαμβάνουν αποκάλυψη από το Άγιο Πνεύμα, αργά ή γρήγορα, θα αποκοπούν από τη βασιλεία Μου. Δεν θα φύγουν με τη θέλησή τους, αλλά θα εκδιωχθούν με τη βία υπό την εξουσία της σιδερένιας ράβδου Μου, από τη μεγαλοπρέπειά Μου και, επιπλέον, θα τους πετάξω έξω κλοτσηδόν. Θα αποκαλυφθούν τώρα όλοι εκείνοι που είχαν καταληφθεί πριν από μοχθηρά πνεύματα για ένα διάστημα (εκ γενετής). Θα σε πετάξω έξω! Θυμάσαι ακόμα τι είχα πει; Εγώ, ο άγιος και αψεγάδιαστος Θεός, δεν κατοικώ σ’ έναν μιαρό και βρωμερό ναό. Εκείνοι που είχαν καταληφθεί από μοχθηρά πνεύματα το γνωρίζουν και δεν χρειάζεται να το διευκρινίσω. Δεν σ’ έχω προκαθορίσει! Είσαι παλιός Σατανάς, κι όμως, θέλεις να παρεισφρήσεις στη βασιλεία Μου! Με τίποτα! Σου το λέω! Σήμερα θα σου το καταστήσω απολύτως σαφές: Εκείνους που επέλεξα κατά τη δημιουργία της ανθρωπότητας, τους έχω εμποτίσει με την ποιότητα και τη διάθεσή Μου· συνεπώς, σήμερα είναι πιστοί μόνο σ’ Εμένα, μπορούν να σηκώσουν ένα φορτίο για την εκκλησία και είναι πρόθυμοι να δαπανήσουν τον εαυτό του για Εμένα και να Μου προσφέρουν όλο τους το είναι. Εκείνοι που δεν επέλεξα, έχουν εντούτοις διαφθαρεί από τον Σατανά έως έναν ορισμένο βαθμό, και δεν κατέχουν καθόλου από την ποιότητα και τη διάθεσή Μου. Νομίζετε ότι τα λόγια Μου είναι αντιφατικά, όμως τα λόγια «έχετε προκαθοριστεί και επιλεγεί από Εμένα, ωστόσο φέρετε τις συνέπειες των ενεργειών σας» αναφέρονται όλα στον Σατανά. Τώρα θα εξηγήσω ένα σημείο: Σήμερα, κανένας από εκείνους που μπορούν να σηκωθούν και να αναλάβουν την εξουσία των εκκλησιών, να γίνουν ποιμένες των εκκλησιών, να νοιάζονται για το φορτίο Μου και να κατέχουν ειδικές λειτουργίες, δεν βρίσκεται στην υπηρεσία του Χριστού. Όλοι τους είναι εκείνοι που έχω προκαθορίσει και επιλέξει. Σας το λέω αυτό για να μην ανησυχείτε υπερβολικά και καθυστερείτε την πρόοδο της ζωής σας. Πόσοι μπορούν να κερδίσουν την ιδιότητα του πρωτότοκου υιού; Θα μπορούσε να είναι κάτι τόσο εύκολο όσο η απόκτηση ενός διπλώματος; Αδύνατον! Αν δεν σας οδηγούσα στην τελείωση, θα είχατε εδώ και πολύ καιρό διαφθαρεί ως έναν βαθμό από τον Σατανά. Γι’ αυτό έχω επανειλημμένως τονίσει ότι θα φροντίζω και θα προστατεύω πάντοτε όσους είναι αφοσιωμένοι σ’ Εμένα, και θα τους προφυλάσσω από το να πάθουν κάποιο κακό και να υποφέρουν. Εκείνοι που δεν έχω προκαθορίσει είναι εκείνοι που έχουν καταληφθεί από μοχθηρά πνεύματα, εκείνοι που είναι αναίσθητοι και αργόστροφοι, είναι πνευματικά καθυστερημένοι και δεν μπορούν να γίνουν ποιμένες των εκκλησιών (δηλαδή, εκείνοι που έχουν ενθουσιασμό, αλλά δεν έχουν σαφή εικόνα σχετικά με τα οράματα). Πρέπει γρήγορα να εξαφανιστούν από μπροστά Μου, και το γοργόν και χάριν έχει, ώστε να μην αηδιάσω και νευριάσω που σε βλέπω. Αν φύγεις γρήγορα από εδώ, θα λάβεις λιγότερη παίδευση, όμως, όσο περισσότερο καθυστερείς, τόσο πιο σκληρή θα είναι η παίδευση. Το κατάλαβες; Μην είσαι τόσο ξεδιάντροπος! Είσαι ακόλαστος και αχαλίνωτος, αδιάφορος και ανεύθυνος, και δεν γνωρίζεις καθόλου τι σκουπίδι είσαι! Είσαι τυφλός!\nΕκείνοι που έχουν ισχύ στη βασιλεία Μου είναι όλοι προσεκτικά επιλεγμένοι από Εμένα και έχουν υποβληθεί σε επανειλημμένους ελέγχους· κανένας δεν μπορεί να τους νικήσει. Τους έχω δώσει δύναμη, οπότε δεν θα αποτύχουν και δεν θα ξεστρατίσουν ποτέ. Έχουν πάρει την έγκρισή Μου. Από εδώ και πέρα, οι υποκριτές θα δείχνουν την πραγματική τους όψη και ότι είναι ικανοί για κάθε είδους επαίσχυντα πράγματα, όμως, τελικά, δεν θα γλιτώσουν από το χέρι Μου που παιδεύει και αποτεφρώνει τον Σατανά. Ο ναός Μου θα είναι άγιος και άσπιλος. Αποτελεί μαρτυρία Μου, φανέρωσή Μου και δόξα προς το όνομά Μου. Είναι η αιώνια κατοικία Μου και το αντικείμενο της αιώνιας αγάπης Μου. Συχνά τον χαϊδεύω με το χέρι της αγάπης, τον παρηγορώ με τη γλώσσα της αγάπης, νοιάζομαι για εκείνον με τα μάτια της αγάπης και τον αγκαλιάζω μέσα στο στήθος της αγάπης, ώστε να μην πέσει στις παγίδες των μοχθηρών ούτε να εξαπατηθεί από τον Σατανά. Σήμερα, εκείνοι που Μου παρέχουν υπηρεσία, αλλά δεν έχουν σωθεί, θα χρησιμοποιηθούν από Εμένα για τελευταία φορά. Γιατί βιάζομαι να αποτινάξω αυτά τα πράγματα από τη βασιλεία Μου; Γιατί πρέπει να τους εξαφανίσω από μπροστά Μου; Τους μισώ μέχρι το μεδούλι των οστών Μου! Γιατί δεν τους σώζω; Γιατί τους σιχαίνομαι; Γιατί πρέπει να τους χτυπήσω μέχρι θανάτου; Γιατί πρέπει να τους καταστρέψω; (Δεν πρέπει να μείνει ούτε ίχνος τους μπροστά Μου, ούτε καν οι στάχτες τους). Γιατί; Ο μεγάλος κόκκινος δράκοντας, το αρχαίο ερπετό και ο παλιός Σατανάς επιδιώκουν ακόμα και να παρασιτήσουν τη βασιλεία Μου! Ξανασκέψου το! Όλοι τους θα εκμηδενιστούν και θα γίνουν στάχτη!\nΘα καταστρέψω αυτήν την εποχή, θα τη μετατρέψω στη βασιλεία Μου και θα ζω και θα απολαμβάνω με τους ανθρώπους που αγαπώ για όλη την αιωνιότητα. Αυτά τα ακάθαρτα στοιχεία δεν πρέπει να νομίζουν ότι μπορούν να παραμείνουν στη βασιλεία Μου. Νομίζεις ότι μπορείς να ψαρεύεις σε θολά νερά; Ξανασκέψου το! Δεν ξέρεις ότι τα πάντα διερευνούνται από τα μάτια Μου! Δεν ξέρεις ότι τα πάντα διευθετούνται από τα χέρια Μου! Μη νομίζεις ότι είσαι τόσο ευυπόληπτος! Ο καθένας σας πρέπει να πάει στη θέση που του αρμόζει. Μην υποκρίνεστε ότι είστε ταπεινοί (αναφέρομαι σ’ εκείνους που είναι ευλογημένοι) ή ότι τρέμετε και φοβάστε (αναφέρομαι σ’ εκείνους που υποφέρουν από τα δεινά). Τώρα, όλοι θα πρέπει να το γνωρίζουν οι ίδιοι μέσα στην καρδιά τους. Ακόμα κι αν δεν αναφέρω το όνομά σου, θα πρέπει να είσαι σίγουρος, καθότι έχω απευθύνει τα λόγια Μου σε κάθε άτομο ξεχωριστά. Ανεξαρτήτως από το αν είσαι εκλεκτός Μου ή όχι, τα λόγια Μου απευθύνονται σε όλες τις υφιστάμενες καταστάσεις σας. Δηλαδή, αν είστε ανάμεσα στους εκλεκτούς Μου, τότε μιλάω για την κατάσταση εκείνων που έχω επιλέξει, με βάση την παρουσίασή σας. Όσο για εκείνους που δεν είναι ανάμεσα στους εκλεκτούς Μου, μιλάω επίσης σύμφωνα με την κατάστασή τους. Συνεπώς, τα λόγια Μου έχουν ειπωθεί ως ένα σημείο. Ο καθένας θα πρέπει να έχει μια καλή ιδέα περί αυτού. Μην έχετε αυταπάτες! Μη φοβάστε! Επειδή ο αριθμός των ανθρώπων είναι περιορισμένος, σχεδόν μηδαμινός, η εξαπάτηση δεν θα λειτουργήσει! Όποιος λέω ότι είναι εκλεκτός, είναι εκλεκτός, και όσο καλά κι αν υποκρίνεσαι, χωρίς την ποιότητά Μου θα αποτύχεις. Επειδή Εγώ κρατάω τον λόγο Μου, δεν διακόπτω στην τύχη τα ίδια Μου τα σχέδια. Κάνω οτιδήποτε θέλω να κάνω, επειδή ό,τι κάνω είναι σωστό, είμαι ανώτερος και είμαι μοναδικός. Σου έγινε σαφές; Το κατάλαβες;\nΤώρα, αφότου διαβάσουν τα λόγια Μου, εκείνοι που κάνουν κακό και είναι διεφθαρμένοι και δόλιοι, εργάζονται επίσης σκληρά για να αναζητήσουν την πρόοδο. Η προσπάθεια που καταβάλουν για αναζήτηση είναι υποκειμενική. Θέλουν να πληρώσουν μόνο ένα μικρό τίμημα για να τρυπώσουν στη βασιλεία Μου. Ξανασκέψου το! (Αυτοί οι άνθρωποι δεν έχουν καμία ελπίδα, καθότι δεν τους έχω δώσει την ευκαιρία για να μετανοήσουν). Εγώ φυλάω την πύλη της βασιλείας Μου. Πιστεύεις ότι οι άνθρωποι μπορούν να εισέλθουν στη βασιλεία Μου κατά το δοκούν; Πιστεύεις ότι η βασιλεία Μου απλώς θα δεχθεί κάθε είδους σαβούρα; Ότι η βασιλεία Μου θα δεχθεί κάθε είδους άχρηστο σκουπίδι; Κάνεις λάθος! Σήμερα, εκείνοι που βρίσκονται στη βασιλεία είναι εκείνοι που κατέχουν βασιλική εξουσία μαζί Μου· τους έχω καλλιεργήσει προσεκτικά. Αυτό δεν είναι κάτι που μπορεί να επιτευχθεί απλώς επειδή μπορεί να το θέλεις, πρέπει να λάβεις την έγκρισή Μου. Και αυτό δεν είναι κάτι που συζητιέται με κανέναν, αλλά κάτι που διευθετώ Εγώ ο ίδιος. Γίνεται ό,τι πω Εγώ. Τα μυστήριά Μου αποκαλύπτονται σ’ αυτούς που αγαπώ. Εκείνοι που πράττουν το κακό, δηλαδή, εκείνοι που δεν έχω επιλέξει, δεν έχουν το δικαίωμα για να τα λάβουν. Ακόμα κι αν τα ακούσουν, δεν θα καταλάβουν, επειδή ο Σατανάς έχει καλύψει τα μάτια τους και έχει καταλάβει την καρδιά τους, καταστρέφοντας ολόκληρο το είναι τους. Γιατί λέγεται ότι οι ενέργειές Μου είναι καταπληκτικές και σοφές και ότι κινητοποιώ τα πάντα στην υπηρεσία Μου; Θα παραδώσω στον Σατανά για να τιμωρήσει και να διαφθείρει εκείνους που δεν έχουν προκαθοριστεί και επιλεχθεί από Εμένα. Δεν θα κάνω καμία ενέργεια. Τόσο σοφός είμαι! Ποιος το είχε σκεφτεί ποτέ αυτό; Χωρίς καμία απολύτως προσπάθεια, το σπουδαίο έργο Μου έχει επιτευχθεί, έτσι δεν είναι;


vita4you blog > ΑΔΥΝΑΤΙΣΜΑ > CLA ή Λεκιθίνη; Ποιο θα με βοηθήσει στο αδυνάτισμα;\n12 Ιουλίου, 2019 0 Comment\nΣτην προσπάθειά μας για αδυνάτισμα, συχνά αναρωτιόμαστε αν υπάρχει κάποιο συμπλήρωμα διατροφής που μπορεί να μας βοηθήσει. Ανάμεσά τους, το CLA και η Λεκιθίνη. Πολλά ακούγονται και για τα δυο και οι πληροφορίες έρχονται από παντού! Τι πραγματικά ισχύει και μπορούν τελικά να μας βοηθήσουν;\nCLA και Αδυνάτισμα\nΤο CLA ή αλλιώς συζευγμένο λινολενικό οξύ είναι ένα Ωμέγα-6 λιπαρό οξύ, το οποίο έχει μελετηθεί αρκετά για τη συνεισφορά του στην καύση λίπους.\nΓενικά, το λίπος που καταναλώνεται με την τροφή, όταν δεν χρησιμοποιηθεί για ενέργεια καταλήγει στα λιποκύτταρα. Με το CLA, ένα μεγάλο μέρος αυτού – και συγκεκριμένα των τριγλυκεριδίων – εκτρέπεται προς τα μυϊκά κύτταρα, με σκοπό την καύση του(1).\nΠολλές έρευνες δείχνουν ότι μπορεί να υπάρχουν πιθανά οφέλη της λήψης CLA (2-6 g την ημέρα) στη σύσταση του σώματος σε υπέρβαρα και παχύσαρκα άτομα (2), ωστόσο υπάρχουν και άλλες που διαφωνούν.\nΟι περισσότερες μελέτες εστιάζουν στο ποσοστό του σωματικού λίπους που φαίνεται να μειώνεται με την λήψη CLA. Η μείωση παρατηρείται κυρίως στο λίπος που συσσωρεύεται στην κοιλιά, ενώ παράλληλα το λιπαρό αυτό οξύ βοηθά στη διατήρηση της μυικής μάζας, που συνήθως μειώνεται όταν κάποιος είναι σε δίαιτα.\nΜάλιστα, έρευνα στην Ελλάδα έδειξε ότι η λήψη 0,7-1,4g CLA καθημερινά για 4-8 εβδομάδες φάνηκε να μπορεί να ρυθμίσει το σωματικό λίπος, καθώς και τα λιπίδια ορού π.χ. χοληστερόλη και τριγλυκερίδια (3).\nΠολύ ενδιαφέρον παρουσιάζει το γεγονός ότι σε άτομα με υγιές βάρος που παράλληλα γυμνάζονταν, παρατηρήθηκε σχεδόν ίδιο ποσοστό μείωσης του σωματικού λίπους με πολύ μικρότερη δόση CLA (1,8g/ημέρα) μέσα σε 12 εβδομάδες. Ωστόσο, δεν υπήρξε αλλαγή στο βάρος τους(4).\nΛεκιθίνη: Τι είναι;\nΗ λεκιθίνη είναι ένα φωσφολιπίδιο που συναντάται συχνά στο σώμα μας και αποτελείται από χολίνη και ινοσιτόλη. Αποτελεί συστατικό των κυτταρικών μεμβρανών μας, γι’ αυτό και συναντάται στο περίβλημα του εγκεφάλου, στα νευρικά και τα μυϊκά μας κύτταρα.\nΗ λεκιθίνη χρησιμοποιείται ευρέως ως γαλακτωματοποιητής. Κάτι τέτοιο σημαίνει ότι έχει την ιδιότητα να κρατά τα λίπη διαλυμένα στο νερό. Έτσι και στο σώμα μας, αν καταναλώσουμε λεκιθίνη, αυτή διασπά τα λίπη σε πιο μικρά μόρια, διευκολύνοντας έτσι να μεταβολιστούν και να μετατραπούν σε ενέργεια και όχι να αποθηκευτούν στον οργανισμό. Επίσης, τα εμποδίζει να προσκολληθούν στις αρτηρίες, αποτρέποντας έτσι την αθηροσκλήρωση.\nΛεκιθίνη και χοληστερίνη\nΕπιπλέον, χάρη στη λεκιθίνη είναι πολύ πιο εύκολο τα λίπη που διασπώνται στο νερό να αποβληθούν από τον οργανισμό. Ως αποτέλεσμα, συχνά παρατηρείται μείωση των επιπέδων χοληστερόλης και τριγλυκεριδίων όταν κάποιος λαμβάνει λεκιθίνη. Σχετική έρευνα έχει δείξει σημαντική μείωση της ολικής χοληστερόλης, αλλά και της LDL (κακής χοληστερίνης) με λήψη 500mg λεκιθίνης για 2 μήνες (5).\nΓενικά, η λεκιθίνη βοηθά στο να μη συσσωρευτεί το προσλαμβανόμενο από την τροφή λίπος στο σώμα μας, καθώς βοηθά στον πιο γρήγορο μεταβολισμό αυτού. Παρόλα αυτά, δεν έχει φανεί να έχει ιδιαίτερη επίδραση στο υποδόριο λίπος (δηλ. το λίπος που βρίσκεται ακριβώς κάτω από το δέρμα μας).\nΤόσο η λεκιθίνη όσο και το CLA έχουν αρκετά οφέλη να μας προσφέρουν. Εστιάστε στις δικές σας ανάγκες και αποφασίστε αν κάποια από τα δυο σας ταιριάζει!\nΒρείτε στο Vita4you.gr μεγάλη ποικιλία σε συμπληρώματα με CLA και Λεκιθίνη!\nCLA στον αθλητισμό: Ιδιότητες και Παρενέργειες\nΤο CLA τα τελευταία χρόνια έγινε γνωστό ως συμπλήρωμα διατροφής που πολλοί χρησιμοποιούν ως βοήθημα στο αδυνάτισμα και στην απώλεια …\nΠλήρης οδηγός για αδυνάτισμα μετά τις γιορτές!\nΟι γιορτές έφυγαν τα κιλά έμειναν! Και αυτό, γιατί οι περισσότεροι από εμάς, κάναμε καθημερινότητά μας για αρκετό διάστημα …\nΔίαιτα! Η λέξη που κάνει χιλιάδες κόσμο να τρέμει στο άκουσμά της. Δεν είναι λίγοι αυτοί που ταλαιπωρούνται επανειλημμένα με …\nΔιατροφοδραστικά συστατικά (Nutraceuticals) ένας σύμμαχος υγείας\nΟ όρος «Διατροφοδραστικά» (Nutraceuticals) συνοψίζει μια ομάδα φυσικών διατροφικών συστατικών τα οποία δρουν προστατεύοντας και βελτιώνοντας την υγεία. Το όνομα …


Ταξίδι στις γεύσεις!!!: Κοτόπουλο με κριθαράκι\n1/2 φλ. κριθαράκι μέτριο\n3 ντομάτες αλεσμένες\nΤσιγαρίζουμε το κοτόπουλο σε λίγο ελαιόλαδο μέχρι να πάρει χρώμα. Το βγάζουμε από την κατσαρόλα και τσιγαρίζουμε το κρεμμύδι. Προσθέτουμε τον χυμό ντομάτας, αλάτι, πιπέρι και μόλις πάρει βράση ξαναβάζουμε το κοτόπουλο. Σκεπάζουμε την κατσαρόλα και σιγοβράζουμε για 40', περίπου. Βγάζουμε πάλι το κοτόπουλο και το διατηρούμε ζεστό.\nΣοτάρουμε το κριθαράκι στο βούτυρο, ανακατεύοντας συνεχώς, μέχρι να πάρει ελαφρώς χρώμα, χωρίς να καεί. Το ρίχνουμε στη σάλτσα προσθέτοντας και ένα φλιτζάνι βραστό νερό. Σιγοβράζουμε μέχρι να γίνει το κριθαράκι και ξαναβάζουμε το κοτόπουλο, να πάρει μια δυο βράσεις. Το φαγητό μας πρέπει να έχει μπόλικο ζουμάκι. Σερβίρουμε ζεστό και πασπαλίζουμε, προαιρετικά, με κεφαλοτύρι τριμμένο.\nΕπίσης αγαπημένο φαγητούλι, εγώ βάζω και λίγο σκόρδο! Καλημέρες\n28 Σεπτεμβρίου 2010 - 10:04 π.μ.\nΚαλημέρα Πόπη μου!!!\nΕμείς δεν το πολυαγαπάμε το σκόρδο γι' αυτό και δεν το χρησιμοποιώ συχνά και σε μεγάλες ποσότητες...\n28 Σεπτεμβρίου 2010 - 10:07 π.μ.\nΤο αγαπώ πολύ αυτό το φαγητό!! Το έφτιαξα κι εγώ πρόσφατα, το φωτογράφισα και θα το αναρτήσω προσεχώς!! Μέχρι τότε θα απολαμβάνω το δικό σου Νατάσα, που δείχνει υπέροχο!!\n28 Σεπτεμβρίου 2010 - 10:25 π.μ.\nΌσο δεν μ αρεσε μικρη το κριθαρακι, τόσο το ζηταω τωρα... κι ειδικα με κοτοπουλακι που ειναι το αγαπημενο μου...\n28 Σεπτεμβρίου 2010 - 10:30 π.μ.\ngvarvaki την ίδια ιδέα είχαμε ε? Περιμένω και την δική σου ανάρτηση....\n28 Σεπτεμβρίου 2010 - 10:32 π.μ.\nΕλπινίκη μου μια από τα ίδια κι εγώ...Μικρή δεν το ήθελα καθόλου...\n28 Σεπτεμβρίου 2010 - 10:34 π.μ.\nΑγαπημένο φαγητό! μου έδωσες και ιδέα τι να μαγειρέψω σήμερα :)))\n28 Σεπτεμβρίου 2010 - 11:00 π.μ.\nαγαπημένο χειμωνιάτικο φαγάκι!\n28 Σεπτεμβρίου 2010 - 12:21 μ.μ.\nτο κριθαράκι μου αρέσει πολύ και έτσι όπως το μαγείρεψες είναι πεντανόστιμο!\n28 Σεπτεμβρίου 2010 - 4:23 μ.μ.\nΌμορφές φωτογραφίες για ένα τόσο καλομαγειρεμένο φαγητό!\nΟ τρόπος που σωτάρεις το κριθαράκι είναι πολύ σωστός και μπορούμε να το κάνουμες και στο ρύζι, για πιλάφι κ.λπ. Γίνονται πιο σπυρωτά.\n28 Σεπτεμβρίου 2010 - 4:39 μ.μ.\n@ Αστέρι μου χαίρομαι που σε βοήθησα να αποφασίσεις....:):)\n@ eatgreek όντως είναι αγαπημένο φαγάκι!!!\n@ Ειρήνη μου σ' ευχαριστώ πολύ!!!\n@ Ζαμπία ευχαριστώ για τα καλά σου λόγια!!! Έχεις απόλυτο δίκιο για το σωτάρισμα. Με τον τρόπο αυτό το κριθαράκι δεν γίνεται μια μάζα...\n28 Σεπτεμβρίου 2010 - 7:27 μ.μ.\nΠολύ αγαπημένο φαγητό της οικογένειας! Καλά που μου το θύμισες!\n28 Σεπτεμβρίου 2010 - 10:02 μ.μ.


Δήλωση του Θ. Παππά για το β’ γύρο των εκλογών στο Δήμο Ηγουμενίτσας – VDELLA\nΔήλωση του Θ. Παππά για το β’ γύρο των εκλογών στο Δήμο Ηγουμενίτσας\nΕνόχους την… αύξηση της αποχής και τους ψηφοφόρους που επέλεξαν το άκυρο / λευκό, τους οποίους μάλιστα χαρακτηρίζει με πικρία “λοιπές δημοκρατικές δυνάμεις” θεωρεί ο κ. Παππάς, σύμφωνα με την ανυπόγραφη δήλωση που απεστάλλει σήμερα από το e-mail του στα τοπικά ΜΜΕ.\nΚατά τα λοιπά, ο κ. Παππάς σέβεται τη “δημοκρατική επιλογή” της Ηγουμενίτσας, συγχαιρει τον κ. Λώλο, ευχαριστεί τους ψηφοφόρους και τους συνεργάτες του και δηλώνει ότι θα συνεχίσει τον αγώνα από τη θέση της αξιωματικής αντιπολίτευσης.\nΟλόκληρη η δήλωση του κ. Παππά έχει ως εξής:\nΕυχαριστώ από καρδιάς όλους τους πολίτες του Δήμου Ηγουμενίτσας, τους υποψήφιους Δημοτικούς και Τοπικούς συμβούλους του συνδυασμού μας, τους συνεργάτες μου, τους εθελοντές και όλους όσους μας ακολούθησαν στον προεκλογικό αγώνα.\nΕίναι πολλά εκείνα που μας ενώνουν, με κυρίαρχο την αγάπη για τον τόπο μας, το ενδιαφέρον μας για το κοινό καλό.\nΔώσαμε έναν αγώνα με πάθος και έμπνευση, χωρίς εκπτώσεις στα πιστεύω και τις αξίες μας.\nΣήμερα, η Ηγουμενίτσα έκανε τη δημοκρατική επιλογή της, η οποία είναι απολύτως σεβαστή.\nΠαππάς Θ 42,93% , Λώλος Ι 57,07% ,Λοιπές δημοκρατικές δυνάμεις 10,84%, Αποχή 48,22\nΘέλω να συγχαρώ το Γιάννη Λώλο κι εύχομαι καλή επιτυχία στη νέα θητεία του.\nΑπό τη θέση της αξιωματικής αντιπολίτευσης, θα συνεχίσουμε να δίνουμε τον αγώνα στο πλευρό όλων των πολιτών της Ηγουμενίτσας, για το δικαίωμα τους για αξιοπρεπή διαβίωση σε μια ανθρώπινη πόλη. Θα συνεχίσουμε τον αγώνα για μια Ηγουμενίτσα της δημοκρατίας και της αλληλεγγύης.\n← Συγκριτικά αποτελέσματα στο Δήμο Ηγουμενίτσας Α και Β γύρου ανά εκλογικό τμήμα!\nΤρεις νέοι και ένας παλιός στις τέσσερις πρωτεύουσες της Ηπείρου →


Ιστορία της Πάρου - Πάρος Μουσεία - Ήθη και Έθιμα της Πάρου - Αρχαία Πάρου - Μοναστήρια Πάρου - Κάστρα Πάρου\nΠολιτισμός της Πάρου\nΗ Πάρος κατοικήθηκε από τα προϊστορικά χρόνια. Όπως και οι υπόλοιπες Κυκλάδες υπήρξε ένα από τα κέντρα του Κυκλαδικού πολιτισμού. Από νωρίς συνήψε στενές σχέσεις με την Κρήτη, γι' αυτό και ένα από τα ονόματα που της αποδίδεται είναι Μινωίς ή Μινώα. Άλλα ονόματα που αναφέρονται για το νησί είναι Καβαρνίς, Υρία, Παναιτία κ.ά. Το σημερινό της όνομα οφείλεται στον Πάρο που ήταν αρχηγός των Αρκάδων που εγκαταστάθηκαν στο νησί.\nΤα αρχαιότερα ίχνη κοινωνικής ζωής στην Πάρο διαπιστώθηκαν στη νησίδα Σαλιαγκό, μεταξύ Πάρου και Αντιπάρου, που ήταν ένας από τους αρχαιότερους οικισμούς του προϊστορικού Αιγαίου( 5η – 4η χιλιετία π.Χ.).\nΤην εποχή του χαλκού (3200 - 1100 π. Χ ) εμφανίζονται στον ελληνικό χώρο τρεις μεγάλοι πολιτισμοί: ο Κυκλαδικός (3200 - 2000 π.Χ.), ο Μινωικός (2000 - 1500 π.Χ.) και ο Μυκηναϊκός (1600 - 1100 π.Χ.). Στον λόφο του Κάστρου της Παροικιάς εντοπίστηκαν λείψανα οικισμού της πρωτοκυκλαδικής περιόδου. Άλλοι αξιόλογοι οικισμοί της ίδιας περιόδου εντοπίστηκαν σε διάφορα σημεία της Πάρου (Κάμπος, Δρυός, Κουκουναριές, Πλαστήρας, Γλυφά, Φάραγκας). Την περίοδο της Μινωικής κυριαρχίας στο Αιγαίο, η Πάρος είναι ένα μεγάλο στρατιωτικό και εμπορικό κέντρο του Μινωικού κράτους και εποικίζεται από Κρήτες. Ο μύθος λέει πως ο αρχηγός των Κρητών που εποίκισαν το νησί ήταν ο Αλκαίος, που έκτισε την πρώτη πόλη στη θέση της σημερινής Παροικιάς και της έδωσε το τιμητικό όνομα Μινώα (βασιλική πόλη). Καθώς η Μινωική Κρήτη άρχισε να αποδυναμώνεται, στην ηπειρωτική Ελλάδα αναπτύσσεται η ισχυρή πόλη των Μυκηνών. Στην Πάρο λείψανα του Μυκηναϊκού πολιτισμού ανακαλύφθηκαν στο ύψωμα Κουκουναριές, κοντά στη Νάουσα και στον λόφο του κάστρου της Παροικιάς.\nΠερί το 1100 π.Χ., μία ομάδα Αρκάδων με αρχηγό τον Πάρο εγκαθίσταται στο νησί και του δίνει το όνομα του αρχηγού της. Αργότερα φθάνουν καινούργιοι άποικοι, οι Ίωνες. Η Πάρος εξελίσσεται σε μεγάλη ναυτική δύναμη. Το εμπόριο του μαρμάρου φέρνει πλούτη στο νησί. Αναπτύσσεται η γεωργία και η κτηνοτροφία.\nΠαριανοί αποικίζουν το 680 π.Χ. τη Θάσο και εκμεταλλεύονται τα κοιτάσματα χρυσού των θρακικών παραλίων. Η ευμάρεια των Παριανών και το εξαιρετικό μάρμαρο της Πάρου, ο λυχνίτης, συμβάλουν ώστε να δημιουργηθούν στο νησί περίφημα εργαστήρια γλυπτικής. Ιδιαίτερη άνθιση γνωρίζει τον 7ο π.Χ. αιώνα και η ποίηση με κύριο εκπρόσωπο τον λυρικό ποιητή Αρχίλοχο, που θεωρείται ισάξιος του Ομήρου. Εν τω μεταξύ, στην Ανατολή εμφανίζεται μία νέα δύναμη, οι Πέρσες.\nΚατά την Κλασική περίοδο, το 490 π.Χ., η ολιγαρχική εξουσία της Πάρου δέχεται στο νησί τους Πέρσες και ένα μεγάλο τμήμα του στρατού της συμπαρατάσσεται με τον περσικό στόλο στις εκστρατείες εναντίον της Ελλάδας. Μετά την ήττα των Περσών (480 π.Χ.), ο αθηναϊκός στόλος με επικεφαλής τον Θεμιστοκλή έρχεται στο νησί και η Πάρος υποχρεώνεται να γίνει μέλος της αθηναϊκής συμμαχίας. Εκείνη την περίοδο έζησαν και δημιούργησαν οι φημισμένοι Παριανοί γλύπτες Σκόπας και Αγοράκριτος. Η πόλη της Πάρου (στην θέση της σημερινής Παροικιάς) είχε εκείνη την περίοδο 50.000 κατοίκους και την κοσμούσαν θαυμάσια οικοδομήματα και ναοί, θέατρο και στάδιο. Με το τέλος της κλασικής περιόδου, κατά τους Ελληνιστικούς χρόνους (323 π.Χ. - 167 π.Χ.), η Πάρος γίνεται σύμμαχος των Μακεδόνων μέχρι τον θάνατο του Μ. Αλεξάνδρου.\nΗ περίοδος που μεσολαβεί από τον θάνατο του Μεγάλου Αλεξάνδρου μέχρι την υποταγή των ελληνιστικών βασιλείων στους Ρωμαίους, χαρακτηρίζεται από συγκρούσεις και ανακατατάξεις. Νέα βασίλεια διεκδικούν τις Κυκλάδες. Για πολλά χρόνια η Πάρος ανήκει στην κυριαρχία των Πτολεμαίων.\nΚατά την Ρωμαϊκή περίοδο (167 π.Χ. - 330 μ.Χ.), η Πάρος και οι υπόλοιπες Κυκλάδες καθώς και ένα μεγάλο τμήμα της ηπειρωτικής Ελλάδας αποτελούν επαρχία της ρωμαϊκής αυτοκρατορίας. Η ανάπτυξη ανακόπτεται και το νησί χρησιμοποιείται σαν τόπος εξορίας.Ο χριστιανισμός διαδόθηκε στην Πάρο ήδη από τον 4ο αιώνα όπως μαρτυρούν τα κατάλοιπα των παλαιοχριστιανικών εκκλησιών και μνημείων. Τότε κτίστηκε και η πρώτη εκκλησία της Παναγίας της Εκατονταπυλιανής, με εντολή της Αγίας Ελένης. Από τον 10ο αιώνα η Πάρος βρίσκεται στο έλεος πειρατικών επιδρομών που προκαλούν εκτεταμένες καταστροφές.\nΜετά την κατάληψη της Κωνσταντινούπολης από τους Φράγκους, το 1204, η Πάρος εντάσσεται στο Δουκάτο του Αιγαίου (1207) και περιέρχεται διαδοχικά σε διάφορες βενετσιάνικες οικογένειες. Οι κάτοικοι του νησιού δουλεύουν στα χωράφια σαν δουλοπάροικοι χωρίς να τους ανήκει η γη ενώ εξακολουθούν να ταλαιπωρούνται από πειρατικές επιδρομές και λεηλασίες. Η Νάουσα καθίσταται βάση και ορμητήριο πειρατών. Κατά την περίοδο της ενετοκρατίας κτίζονται τα κάστρα της Παροικιάς, της Νάουσας και του Κέφαλου (Μάρπησσα).\nΤέλος, το νησί καταλαμβάνεται από τον φοβερό πειρατή Μπαρμπαρόσα (1537), λεηλατείται και ερημώνεται κι έτσι λήγει η περίοδος της Ενετοκρατίας Το νησί, κατεστραμμένο και αποδυναμωμένο, κυριεύεται από τους Τούρκους (1560). Κατά την διάρκεια των ρωσοτουρκικών πολέμων (1770 - 1777) ο ρώσικος στόλος χρησιμοποιεί τον ασφαλή όρμο της Νάουσας σαν ορμητήριο προκειμένου να επικρατήσει στο Αιγαίο.Στην ελληνική Επανάσταση του 1821), η Πάρος παίρνει ενεργό μέρος και εδώ έδρασε η ηρωίδα του Αγώνα Μαντώ Μαυρογένους.\nΤην περίοδο της γερμανικής κατοχής η Πάρος πέρασε πολύ δύσκολες στιγμές. Μετά το τέλος του Β΄ Παγκοσμίου Πολέμου, για οικονομικούς λόγους, οι Παριανοί αναγκάζονται να μεταναστεύσουν αρχικά στον Πειραιά και αργότερα στο εξωτερικό. Όμως, στην δεκαετία 1960, ξεκινά μία καινούργια περίοδος ανάπτυξης για την Πάρο, με κύριο άξονα τον τουρισμό.\nΠηγή: Δήμος Πάρου\nΤα έθιμα και τα πανηγύρια της Πάρου είναι εκπληκτικά, το πιο γνωστό βέβαια από αυτά είναι οι αναπαραστάσεις της ζωής και των Παθών του Χριστού.\nΑνά περιοχή τα σημαντικότερα πανηγύρια είναι:\nΣτα Μάρμαρα, στον Ναό της Κοιμήσεως της Θεοτόκου στην καρδιά του χωριού, την Μεγάλη Παρασκευή θα νιώσετε την συγκίνηση να σας πλημμυρίζει.\nΗ κατανυκτική περιφορά του επιταφίου μέσα από τα στενά δρομάκια του χωριού και οι αναπαραστάσεις που αναβιώνουν στην μνήμη μας τα πάθη του Χριστού, όπως ο Μυστικός Δείπνος, η πορεία προς τον Γολγοθά, η Σταύρωση του Ιησού κλπ. τελούνται με μεγάλο σεβασμό προς τις Γραφές από νέους και νέες του χωριού.\nΣτις 7 Σεπτεμβρίου παραμονή της γιορτής της Πέρα Παναγιάς γίνεται πανηγύρι που πλαισιώνεται από διάφορες εορταστικές εκδηλώσεις: συμμετέχουν μουσικοχορευτικά συγκροτήματα, ενώ προσφέρονται παραδοσιακοί μεζέδες και ντόπιο κρασί.\nΣτον Πρόδρομο, τη Μεγάλη Παρασκευή το μεσημέρι, μετά την αποκαθήλωση του Ιησού ο τοπικός σύλλογος προσφέρει σε όλους την παραδοσιακή νηστίσιμη ρεβυθάδα με χταποδάκι. Τη νύχτα της μεγάλης Παρασκευής και κατά την περιφορά του Επιταφίου παιδιά και νέοι του χωριού αναβιώνουν τα πάθη του Ιησού σε μοναδικές αναπαραστάσεις.\nΣτις 24 Ιουνίου, ημέρα που γιορτάζει ο ομώνυμος ναός, αναβιώνει το έθιμο του Κλήδονα (κάψιμο στεφάνων του Μάη, μεταφορά της στάμνας με το αμίλητο νερό, παραδοσιακοί χοροί κλπ.).\nΣτις 27 Ιουλίου, του Αγίου Παντελεήμονος, γίνεται στην πλατεία του χωριού παραδοσιακό πανηγύρι.\nΣτην Αλυκή, στις 23 Ιουνίου αναβιώνει το έθιμο του «Κλήδονα», χορευτικά συγκροτήματα χορεύουν στην παραλία, οι Μάηδες καίγονται στην αμμουδιά, χταποδάκι και άφθονη ντόπια σούμα προσφέρονται στους επισκέπτες. Στις 6 Αυγούστου γίνεται η γιορτή του ψαριού όπου τοπικά χορευτικά συγκροτήματα χορεύουν παραδοσιακούς χορούς και προσφέρονται ψαράκι και ντόπιο κρασί. Ακολουθεί το πανηγύρι «του Σταυρού» στις 14 Σεπτεμβρίου .\nΣτη Νάουσα, οι κάτοικοι είναι άνθρωποι ζωντανοί που λατρεύουν την διασκέδαση, τον χορό και το τραγούδι. Κάθε καλοκαίρι, την πρώτη Κυριακή του Ιουλίου, διοργανώνουν γιορτές κρασιού και ψαριού. Μεγάλη γιορτή είναι και η Κουρσάρικη νύχτα, στις 23 Αυγούστου. Οι Ναουσαίοι, θέλοντας να ξορκίσουν τις μνήμες των πειρατών που λυμαίνονταν για πολλά χρόνια το νησί, αναπαριστούν την εισβολή των κουρσάρων στο λιμάνι.\nΣτις Λεύκες, Τα καλοκαίρια ο τοπικός πολιτιστικός σύλλογος "Υρία" διοργανώνει φεστιβάλ με μουσική, θεατρικές παραστάσεις και παραδοσιακούς χορούς.\nΚεντρικό πανηγύρι της Μάρπησσας είναι η Μεταμόρφωση του Σωτήρος στις 6 Αυγούστου. Την παραμονή και ανήμερα διοργανώνονται διάφορες πολιτιστικές εκδηλώσεις. Όμως, περίφημο και πραγματικά μια μοναδική εμπειρία είναι το Πάσχα στη Μάρπησσα.\nΠΑΣΧΑ ΣΤΗ ΜΑΡΠΗΣΣΑ\nΣτη Μάρπησσα το Πάσχα είναι μοναδικό!.. Στις αναπαραστάσεις των Παθών το βράδυ της Μεγάλης Παρασκευής, στην διαδρομή της περιφοράς του Επιταφίου, βιώνει ο επισκέπτης μοναδικά έθιμα, τα οποία χρονολογούνται από το 1937. Το έθιμο διατηρήθηκε από τους κατοίκους μέχρι σήμερα.\nΤο βράδυ της Μ. Παρασκευής μέσα σε ατμόσφαιρα χριστιανικής κατάνυξης οι επισκέπτες βιώνουν τα πάθη του Κυρίου. Κατά μήκος της περιφοράς του Επιταφίου, γίνονται αναπαραστάσεις της ζωής και των Παθών του Κυρίου. Ένα έθιμο που, σύμφωνα με υπάρχοντα στοιχεία, ξεκίνησε πριν από το 1937. Σε αυτές συμμετέχουν νέοι και παιδιά του χωριού της, ντυμένοι με ρούχα εκείνης της εποχής. Μέσα σε μια ατμόσφαιρα κατάνυξης και συγκίνησης αναπαρίστανται η Ανάσταση του Λαζάρου, η Είσοδος του Χριστού στα Ιεροσόλυμα, η Μετάνοια της Μαγδαληνής, ο Μυστικός Δείπνος, η Προσευχή στο όρος των Ελαιών, ο Πόντιος Πιλάτος, η Ανάβαση στον Γολγοθά, η κρεμάλα του Ιούδα, η Σταύρωση, η Αποκαθήλωση και η Ταφή του Χριστού. Οι εκδηλώσεις ολοκληρώνονται με την Γιορτή της Αγάπης, που πραγματοποιείται την ημέρα του Πάσχα στον χώρο του Γηπέδου της Μάρπησσας. Κάνοντας πράξη το μήνυμα της Αναστάσεως του Κυρίου, που είναι η αγάπη προς τον συνάνθρωπο, σύσσωμο το χωριό γιορτάζει αφήνοντας στην άκρη τα προβλήματα της καθημερινότητας. Εκεί προσφέρονται παραδοσιακό ψητό αρνί, κόκκινα αυγά και άφθονο Παριανό κρασί. Την γιορτινή εικόνα συμπληρώνουν τα τοπικά μουσικά και χορευτικά συγκροτήματα\nΑΙ ΓΙΩΡΓΗΣ Ο ΜΕΘΥΣΤΗΣ\nΟ Αϊ Γιώργης ο Μεθυστής (ή Σποριάς ή Σποριάρης) τιμάται σε πολλά μέρη της Ελλάδας από τους γεωργούς, γιατί αυτή την εποχή προετοιμάζουν τους σπόρους της επόμενης χρονιάς αλλά και από τους οινοπαραγωγούς, γιατί τότε ανοίγουν τα βαρέλια με τα νέα κρασιά. Στις 3 Νοεμβρίου κάθε χρόνο, οι οινοπαραγωγοί στην Πάρο αλλά και σε άλλα νησιά των Κυκλάδων, οργανώνουν παραδοσιακές γιορτές και αναβιώνουν έθιμα που έχουν τις ρίζες τους στις διονυσιακές τελετές.\nΠαρέες γυρνούν τα σπίτια και «εγκαινιάζουν» τα νέα κρασιά δοκιμάζοντάς τα, επιβεβαιώνοντας το επίθετο του Αγίου Γιώργη, Μεθυστής.\nΑΓΙΟΥ ΓΕΩΡΓΙΟΥ ΜΑΡΠΗΣΣΑΣ\nΑΓΙΟΥ ΓΕΩΡΓΙΟΥ ΝΑΟΥΣΑΣ\nΑΓΙΟΥ ΙΩΑΝΝΗ ΔΕΤΗ\nΑΓΙΟΥ ΙΩΑΝΝΗ ΚΑΠΑΡΟΥ\nΕΞΕΡΕΥΝΗΣΤΕ ΤΗΝ ΠΑΡΟ ΜΕ ΤΟΝ ΠΙΟ ΕΝΗΜΕΡΩΜΕΝΟ ΧΑΡΤΗ ΤΗΣ LECTUS\nStudios στην Πάρο\nAppartments στην Πάρο\nΞενώνες στην Πάρο\nCamping στην Πάρο Αρχαιολογικοί Χώροι Πάρου\nΓραφικά Χωριά Πάρου\nΙστορικοί Χώροι στην Πάρο\nVideo Πάρος Ιστορία Πάρου\nΉθη και Έθιμα στην Πάρο\nΠάσχα στην Πάρο Παραλίες Πάρος\nΠίνακες Ζωγραφικής Πάρος\nRent a Car στην Πάρο\nΤαξιδιωτικά Πρακτορεία στην Πάρο\nΕκδρομές στην Πάρο Χάρτης Πάρου\nΧρήσιμα Τηλέφωνα Πάρος\nΔρομολόγια στην Πάρο


Εγχειρίδιο Lego Marina (32 σελίδες)\nΕγχειρίδιο Lego Marina\nΈχετε κάποια ερώτηση σχετικά με το Lego Marina ή χρειάζεστε βοήθεια; Κάντε την ερώτησή σας εδώ. Δώστε μια σαφή και περιεκτική περιγραφή του ζητήματος και της ερώτησής σας. Όσο περισσότερες λεπτομέρειες παρέχετε για το ζήτημα και την ερώτησή σας, τόσο πιο εύκολο θα είναι για άλλους αγοραστές του Lego Marina να απαντήσουν σωστά στην ερώτησή σας.\nΣχετικά με το Lego Marina\nΔείτε το εγχειρίδιο για το Lego Marina εδώ, δωρεάν. Αυτό το εγχειρίδιο ανήκει στην κατηγορία Παιχνίδια και έχει βαθμολογηθεί από 1 άτομα με μέσο όρο 7.5. Αυτό το εγχειρίδιο διατίθεται στις ακόλουθες γλώσσες: Αγγλικά, Παγκόσμιος. Έχετε κάποια ερώτηση σχετικά με το Lego Marina ή χρειάζεστε βοήθεια; Κάντε την ερώτησή σας εδώ\nLego Marina προδιαγραφές\nΑριθμός τεμαχίων 298 τεμάχια


Κούπερ-Μόργκαν μέσα, Φώτσης-Διαμαντίδης έξω - Leoforos.gr\nΚούπερ-Μόργκαν μέσα, Φώτσης-Διαμαντίδης έξω\nΜε τα νέα του αποκτήματα αλλά και σημαντικές απουσίες θα μεταβεί στη Ρόδο ο Παναθηναϊκός!\nΜε αρκετά προβλήματα ολοκληρώθηκε σήμερα (15/5) το απόγευμα η προετοιμασία του τριφυλλιού» για την αυριανή (16/5, 16.30, Novasports 2) δεύτερη αναμέτρηση της σειράς της πρώτης φάσης των πλέι οφ του ελληνικού πρωταθλήματος με τον Κολοσσό στη Ρόδο. Οι «πράσινοι» έκαναν μια προπόνηση στο ΟΑΚΑ, ενώ αργά το απόγευμα θα αναχωρήσουν για το Σμαραγδένιο νησί.\nΑπό την προπόνηση απουσίαζαν οι Αντώνης Φώτσης (λόγω προσωπικού προβλήματος), Δημήτρης Διαμαντίδης (λόγω μικροενοχλήσεων στο γόνατο), Βλαδίμηρος Γιάνκοβιτς (θλάση στον δεξί μηρό) και Βασίλης Χαραλαμπόπουλος (ταλαιπωρείται από γαστρίτιδα), οι οποίοι δεν θα ακολουθήσουν την αποστολή του «τριφυλλιού».\nΑντίθετα, ντεμπούτο σε αποστολή θα κάνουν τα δύο νέα μεταγραφικά αποκτήματα της ομάδας, Ντι Τζέι Κούπερ και Ρεϊμάρ Μόργκαν. Δεδομένων των προαναφερθέντων αγωνιστικών προβλημάτων ο Σωτήρης Μανωλόπουλος θα έχει την ευκαιρία να δώσει αρκετό χρόνο συμμετοχής στους δύο νεοαποκτηθέντες άσους για να τους βάλει για τα καλά στο κλίμα της ομάδας.


Ένα κείμενο, μία εικόνα: Ελπίδα\nΜε την ψυχή στα δόντια τρύπωσε ο μικρός σκίουρος στον ελαιώνα. Η καρδιά του χτυπούσε σαν τρελή. Είχε βρει καταφύγιο επιτέλους. Όλα εδώ έμοιαζαν ήσυχα και ειρηνικά. Κανένας κίνδυνος. Πεινούσε ωστόσο και διψούσε πολύ. Στην αγκαλιά του έσφιγγε δυο καρύδια και τρία κάστανα που δεν έφταναν ούτε για κολατσιό. Αυτά μονάχα μπόρεσε να σώσει από την ξαφνική πυρκαγιά που ξέσπασε στο δάσος που κατοικούσε. Όλα τα υπόλοιπα, η φωλιά, οι προμήθειες, τα υπάρχοντά του, είχανε γίνει στάχτη. Είχε δραπετεύσει κυριολεκτικά από μια κόλαση. Ήτανε όμως γερός και ζωντανός. Τι άλλο ήθελε; Το μόνο καρφί στην καρδιά του ήταν που μέσα στον πανικό της φυγής έχασε τη φιλενάδα του. Μια σκιουρίνα καστανοκόκκινη με μεγάλα αμυγδαλωτά μάτια... Αχ... Ποιος ξέρει αν θα την ξανάβλεπε ποτέ...\nΤο φθινόπωρο είχε ήδη μεσοκοπήσει. Η ζέστη όμως κρατούσε. Σκούπισε τις σταγόνες του ιδρώτα που κυλούσαν στο μέτωπό του και κοίταξε τη γούνα του. Από καστανή είχε γίνει γκρίζα κι αυτό σήμαινε πως ερχόταν ο χειμώνας.\n«Θα πρέπει να βρω ένα καινούργιο σπίτι» συλλογίστηκε. Κι άρχισε να ψάχνει. Τα σπίτια όμως ήταν τόσο πολλά, που δεν ήξερε ποιο να διαλέξει. «Θα κλείσω τα μάτια και θα μπω στην πρώτη κουφάλα που θα βρω μπροστά μου». Προχώρησε στα τυφλά. Ώσπου «μπαμ»... Μια κουτουλιά σ’ έναν κορμό και το κεφάλι του στολίστηκε μ’ ένα ολοστρόγγυλο καρούμπαλο.\n«Με τις υγείες σου» τον κορόιδεψε μια κουρούνα από ψηλά. Και φρρρρτ κατέβηκε και θρονιάστηκε δίπλα του γυρεύοντας κουβέντα. Ο τρόπος της τον θύμωσε. Του φάνηκε αντιπαθητική και κουτσομπόλα. Πόσο λάθος όμως είχε κάνει... Όταν της διηγήθηκε την περιπέτειά του, τα μάτια της γέμισαν δάκρυα συμπόνιας.\n«Μην κλαις μικρούλη μου, το κλάμα δεν βοηθάει πουθενά» τον παρηγόρησε. «Δεν είσαι ο μοναδικός που έχασε το σπίτι του... Τι να πω κι εγώ η κακομοίρα;»\n«Μη μου πεις πως είσαι κι εσύ από το δάσος με τις καστανιές. Μη μου πεις πως κάηκε και το δικό σου σπίτι...» Η κουρούνα όμως κούνησε το κεφάλι της αρνητικά.\n«Κάθε άλλο. Απλώς αναγκάστηκα να το εγκαταλείψω. Να ξέρεις πως υπάρχουνε κι άλλες φωτιές εκτός από εκείνες που καίνε...»\nΤην άλλη στιγμή βρέθηκε να διηγείται το πάθημά της. Πως ένα απόγευμα δηλαδή, στα καλά καθούμενα, κάτι παιδιά, ήρθανε κάτω από τη φωλιά της και χαλούσαν τον κόσμο. Φωνές, κακό, τρεχαλητά, πανδαιμόνιο... Την τρέλαναν. Δεν την άφηναν να κλείσει μάτι. Κι όταν τόλμησε να διαμαρτυρηθεί, θύμωσαν. Την έβρισαν, την έβαλαν στο σημάδι και την πήραν με τις πέτρες. Φοβήθηκε τόσο πολύ, που λούφαξε στη φωλιά της τρέμοντας. Το πετροβόλημα όμως συνεχίστηκε μαζί με σκληρά λόγια και κοροϊδίες για το χρώμα της, για την καταγωγή, ακόμα και για την τροφή της. Λόγια... λόγια... λόγια... Πολλά και διάφορα και κάτι άλλα που δεν μπόρεσε ποτέ της να εξηγήσει... «Κουρούνα κουτσοκώλα, τον άντρα σου Νικόλα. Κουρούνα κουτσομύτα, τον άντρα σου Νικήτα.» Τι εννοούσαν; Πάντως όχι κάτι καλό... Πανικοβλήθηκε. Σκέφτηκε ωστόσο πως το πιο σωστό θα ήταν να περιμένει να σκοτεινιάσει, να φύγουν τα παιδιά και να ξαναβρεί την ησυχία της. Έτσι κι έγινε. Μα ήταν τόσος ο φόβος της και τέτοιες οι συμβουλές της νύχτας, που αποφάσισε να πάρει τα μπογαλάκια της, να εξαφανιστεί και να επιστρέψει όταν πια θα είχε ξεχαστεί το πράγμα. Τα μάζεψε λοιπόν και μετακόμισε. Μα πόσο θ’ άντεχε στην ξενιτιά; Κι αν η φυγή της τελικά ήταν ένα μεγάλο λάθος; Αποφάσισε να γυρίσει πίσω. Όταν όμως έφτασε στο δέντρο της, κατάλαβε πως τα πράγματα μάλλον είχαν χειροτερέψει. Στη θέση της φωλιάς της υπήρχαν μόνον ερείπια. Κι από το φουντωτό κλαδί που τη δρόσιζε κάποτε, κρεμόταν ένα τρομακτικό κουβάρι πολύχρωμα κουρέλια κι ένα τσαμπί άδεια τενεκεδάκια που κουδούνιζαν στο ανεμοφύσημα δαιμονισμένα. Σαν να μην έφταναν όλα αυτά, χαμηλά στο έδαφος ήταν στημένο κι ένα πεντάσχημο σκιάχτρο που της έκοψε τη χολή...\nΗ καλόκαρδη κουρούνα έκλαιγε τώρα με λυγμούς.\n«Φωτιά στα μπατζάκια μας» βρήκε πρώτος την ψυχραιμία του ο σκίουρος. «Δεν υπάρχει χρόνος για χάσιμο. Πρέπει να βρούμε φωλιά. Έρχεται χειμώνας».\nΔρόμους πήραν και δρόμους άφησαν. Έψαξαν παντού και δεν βρήκαν ούτε γωνιά. Τους είχαν προλάβει άλλοι. Με την κουβέντα είχαν χασομερήσει πολύ. Στο τέλος αναγκάστηκαν να χτυπήσουν την πόρτα της κουκουβάγιας, της αλεπούς, της αγριόγατας, ακόμα και της οχιάς, ταράζοντάς της τον ύπνο.\n«Πάρτε δρόμο από εδώ, γιατί μαύρο φίδι σας έφαγε» σφύριξε εκείνη φαρμακερά τινάζοντας τη διχαλωτή της γλώσσα μέχρι έξω.\nΑπογοήτευση. Σαν την οχιά τούς έδιωχναν όλοι. Με κακία και δίχως συμπόνια. Το να βρει κάποιος ξένος μια φωλιά ήτανε μια κουβέντα και μόνο. Σαν να μην έφτανε αυτό, με το ψάξε ψάξε, ολόκληρος ο ελαιώνας σηκώθηκε στο πόδι. Οι κάτοικοι αναστατώθηκαν. Στην αρχή έριξαν παντού σκόνη από κόκκινη πιπεριά. Πασάλειψαν τα πάντα. Ύστερα μαζεύτηκαν μπουλούκια μπουλούκια κι άλλος έλεγε το κοντό του κι άλλος το μακρύ του. Με λίγα λόγια, αποφάσισαν πως δεν έπρεπε να μείνουν με σταυρωμένα χέρια. Κινδύνευαν τα υπάρχοντά τους, τα σπίτια και οι προμήθειές τους. Ποιός δεν το ήξερε άλλωστε τι σήμαινε να έχεις γείτονα έναν πεινασμένο σκίουρο και μια λιμάρα κουρούνα; Δίχως να χάσουν καιρό, μια και δυο έτρεξαν και βρήκαν τους γυμνοσάλιαγκες. Τους ζήτησαν να γράψουν πάνω σε χίλια πλατανόφυλλα λίγες λέξεις. «Σκίουρος στον ελαιώνα. Φυλαχτείτε». Να τα πετάξουν στο ξέφωτο, να τα πάρει ο αέρας και να τα σκορπίσει παντού. Να μη μείνει ούτε ένας που να μην το μάθει.\nΟ μικρός σκίουρος με τούτα τα καμώματα πικράθηκε πολύ. «Θα τα μαζέψω και θα φύγω. Δεν με χωράει αυτός ο τόπος...». Τι να μαζέψει όμως ο φτωχός που δεν είχε τίποτα απολύτως; Και πού να πήγαινε εφόσον δεν ήξερε κανέναν; Η νοσταλγία για το δάσος του το δροσερό τον έπνιξε. Λιγουρεύτηκε τραγανά βελανίδια και κάστανα, καρύδια και φουντούκια, το καθαρό νεράκι της πηγής, τη γαλήνη. Ονειρεύτηκε και τη σκιουρίνα με τα καφετιά τα’ αμυγδαλωτά της μάτια. Αχ... Και να τα δάκρυα πάλι...\n«Σου βρήκα φωλιά. Ποιός μπορεί να ξέρει καλύτερα από την αράχνη σκέφτηκα. Και δεν έπεσα έξω. Χρυσή καρδιά. Έλα τι κάθεσαι... πάμε να σου τη δείξω.» Η φιλενάδα του η κουρούνα είχε καλά νέα.\nΉταν μια κατασκότεινη κουφάλα παγωμένη, βρώμικη, γεμάτη αράχνες, σκουπίδια και υγρασία. «Φοβάμαι» κλαψούρισε τρομοκρατημένος ο μικρός σκίουρος μόλις την είδε. «Δεν μπορώ να μείνω εδώ ολομόναχος...»\n«Και βέβαια μπορείς. Δεν έχεις κι άλλη επιλογή. Θα μείνεις. Μα δεν θα είσαι ολομόναχος. Τι κουβέντα... Κανείς δεν είναι ολομόναχος αν θες να ξέρεις. Για όλους υπάρχει ένας πολύτιμος σύντροφος...»\n«Σύντροφος; Ποιος; Δεν βλέπω κανέναν»\n«Η ελπίδα, κουτέ. Που βέβαια δεν τη βλέπεις.» Και δίχως άλλη κουβέντα το καλόψυχο πουλί πέταξε ψηλά γυρεύοντας ένα ήσυχο μέρος να κουρνιάσει.\nΕκείνο το βράδυ ο σκίουρος δείπνησε με κάτι σκαθάρια και κάτι μυρμήγκια που ανακάλυψε να σεργιανούν στον κορμό του δέντρου. Κουλουριάστηκε σε μια γωνιά, αλλά δεν μπόρεσε να κλείσει μάτι. Φοβόταν, πεινούσε, κρύωνε. «Ελπίδα, πού είσαι;. Έλα να μου κάνεις συντροφιά.». Ελπίδα. Τι να ήταν άραγε αυτό το πράγμα; Όλο το φώναζε και ποτέ εκείνο δεν ερχόταν...\nΗ μέρα που ξημέρωσε ήταν γλυκιά και ζεστή. Χάρηκε το απαλό φθινοπωρινό φως και η χαρά του έγινε ακόμα πιο μεγάλη, όταν στην είσοδο της κουφάλας του βρήκε λίγα βατόμουρα, ένα μικρό καρύδι και μπόλικα ζουμερά κούμαρα. Η κουρούνα ορκίστηκε πως δεν ήξερε ποιος τα είχε φέρει. Με χαρά όμως τα μοιράστηκε μαζί του. Τι καλά... Κι όπως δεν είχε ανάγκη για την ώρα να ψάξει για τροφή βάλθηκε να καθαρίζει σκεφτικός τη φωλιά του. Κάποιος τον νοιάστηκε... Μα ποιος; Άρα δεν ήταν όλος ο κόσμος εχθρός του. Να ήταν άραγε η ελπίδα; Ναι. Ναι. Μάλλον αυτή. Και χαμπάρι δεν πήρε κάτι ανήσυχα ματάκια που τον παρακολουθούσαν άγρυπνα, τον συμπονούσαν και κρυφά απ όλους πάσχιζαν να τον βοηθήσουν. Ελπίδα.\nΗ βοήθεια συνεχίστηκε και τις επόμενες μέρες. Καθημερινά στην πόρτα του έβρισκε χρειαζούμενα πράγματα, ολόκληρο νοικοκυριό. Στο τέλος το σπιτικό του δεν χωρούσε άλλα. Για το ποιος τα έφερνε δεν αναρωτήθηκε ποτέ. Μονάχα την αόρατη σύντροφό του δεν σταμάτησε να ψάχνει ούτε στιγμή. Αχ ελπίδα.\nΏσπου την είδε μια μέρα βροχερή να περνάει από μπροστά του. Επιτέλους. Ήτανε λίγο πιο αδύνατη, θλιμμένη και η γούνα της η καστανοκόκκινη τού φάνηκε θαμπή σαν να είχε ξάφνου παλιώσει. Το πηδηχτό της πάντως περπάτημα ήταν πιο χαριτωμένο από ποτέ.\n«Ελπίδα» φώναξε με όλη τη δύναμή του κι έτρεξε μαλλιά κουβάρια να την προφτάσει... «Ελπίδα» επανέλαβε και κλείνοντας τον δρόμο της. Εκείνη ανοιγόκλεισε της μακριές βλεφαρίδες της και του χάρισε το πιο γλυκό της χαμόγελο. «Ελπίδα;» παραξενεύτηκε. «Ελπίδα... Ναι... Εσύ θα είσαι κι άλλη καμιά...» Για λίγο δεν μιλούσε κανένας. Κοιτάζονταν μονάχα ώρα πολλή. «Ελπίδα» παραδέχτηκε κάποτε αυτή σπάζοντας πρώτη τη σιωπή. «Ελπίδα» συμφώνησε στο τέλος.\nΤου έδωσε το χεράκι της κι εκείνος το έσφιξε στη φούχτα του απαλά. Τι ευτυχία. Περπάτησαν μαζί σ’ εκείνα τα άγνωστα μονοπάτια χωρίς να μιλούν. Έκλαιγαν μόνο και οι δυο από χαρά τώρα πια και τα όμορφα καστανά τους μάτια έλαμπαν πιο πολύ κι από τον ήλιο.\nΓεννήθηκα το 1962 στον Όρμο Μαραθοκάμπου της Σάμου και ζω πάντα εκεί. Εμφανίστηκα στον χώρο της λογοτεχνίας το 1990 μ’ ένα θεατρικό έργο για παιδιά που τιμήθηκε με το Β’ Κρατικό βραβείο. Στη συνέχεια βραβεύτηκα επίσης από τη ΓΛΣ για μια ποιητική συλλογή και δυο μυθιστορήματα. Συνεργάστηκα για πολλά χρόνια με τοπικές εφημερίδες και περιοδικά. Συνεχίζω να γράφω παραμύθια για παιδιά και ιστορίες για μεγάλους. Τα βιβλία μου κυκλοφορούν από τις εκδόσεις ΠΑΤΑΚΗ, ΨΥΧΟΓΙΟΥ KAI ΗΡΑΚΛΕΙΤΟΥ.\nΖωγραφιά: Αθηνά Πετούλη\nΑναρτήθηκε από Γιώτα Κοτσαύτη στις 7:04:00 π.μ.\nΕτικέτες Αθηνά Πετούλη , Νίτσα Κιάσσου\nΕλένη Φλογερά Τετάρτη 19 Φεβρουαρίου 2020 - 6:09:00 μ.μ. EET\nΕίναι υπέροχο, καλογραμμένο και διδακτικό.\nΝίτσα-Κομνηνή Κιάσσου Τετάρτη 19 Φεβρουαρίου 2020 - 6:19:00 μ.μ. EET\nΕνα θέμα δύσκολο που συνήθως σκοντάφτει. Ο πέλεκυς της φοβίας πέφτει επι δικαίων και αδίκων. Δεν γίνεται όμως στις μέρες μας να σιωπά ο ποιητής. Για να μη χάσουμε την ανθρωπιά μας τουλάχιστον. Ευχαριστώ για τα καλά σας λόγια.\nΆλογο, παράλογο και ά-λογο


Μίσσας: «Προσοχή με Γεωργία» – Infobasket\nΜίσσας: «Προσοχή με Γεωργία»\n11/07/2013 11/07/2013 infobasket ΕΘΝΙΚΗ ΝΕΩΝ ΑΝΔΡΩΝ, ΜΙΣΣΑΣ\nΟ προπονητής της Εθνικής Νέων Ανδρών, Κώστας Μίσσας, αναφέρθηκε στον αγώνα με τη Γερμανία και τη νίκη της ελληνικής ομάδας, αλλά έστρεψε ήδη την προσοχή στην αυριανή αναμέτρηση με τη Γεωργία: «Σήμερα αντιμετωπίσαμε μια σκληρή ομάδα όπως είναι η Γερμανία, η οποία δεν χάνει το μυαλό της σε κανένα σημείο του αγώνα και παίζει για 40 λεπτά. Ήταν ένα πολύ βασικό στοιχείο του παιχνιδιού. Από την πλευρά μας ήταν από τις λίγες φορές που παίξαμε τόσο καλή άμυνα σε ένα τόσο μεγάλο κομμάτι του αγώνα. Επιθετικά δεν ήμασταν και τόσο καλοί, ήμασταν στατικοί και είναι ένα κομμάτι που πρέπει να βελτιώσουμε.\nΠρέπει να έχουμε καλύτερη και περισσότερη κίνηση. Αυτό που θα πρέπει να προσέξουμε τώρα είναι η επόμενη αναμέτρηση, απέναντι στη Γεωργία. Θέλουμε να κάνουμε ένα καλό παιχνίδι, να πάρουμε ένα θετικό αποτέλεσμα και να προετοιμαστούμε για τον αγώνα με τη Λιθουανία, η οποία είναι πολύ καλή ομάδα.\nΕπιπλέον, το αποτέλεσμα του αγώνα αυτού, θα παίξει σημαντικό ρόλο για τη θέση κατάταξης στη δεύτερη φάση της διοργάνωσης, οπότε θα πρέπει να είμαστε ιδιαίτερα προσεκτικοί και στις δύο αυτές αναμετρήσεις!»\n← Παρουσιάστηκαν Σιζόπουλος και Μαυρογιάννης\nΣτον Φιλαθλητικό ο Ντιαλλό →


11 Δεκ 2011 ~ ENPATRAIS\n8:00 π.μ. enpatrais No comments\nΝα κλείσει την κακή παρένθεση της ήττας από τον Άρη θέλει ο Παναθηναϊκός, που πηγαίνει να αντιμετωπίσει τον Πανιώνιο στη Νέα Σμύρνη με… γεμάτο οπλοστάσιο, «φρέσκια» ομάδα λόγω των αλλαγών στην αρχική σύνθεση και χωρίς τον κλινήρη μαέστρο του, Ζεσουάλδο Φερέιρα.\nΣτην αντίπερα όχθη, οι «κυανέρυθροι» έχουν βάλει σκοπό να παραμείνουν αήττητοι για τέταρτο διαδοχικό παιχνίδι και να ευχαριστήσουν τον κόσμο της ομάδας που αναμένεται να γεμίσει το γήπεδο.\nΜε τα τεράστια οικονομικά προβλήματα να παραμένουν στην… πλάτη του και τον ορισμό προσωρινής διοίκησης να -συνεχίζει να- προβληματίζει τους ιθύνοντες, ο Πανιώνιος υποδέχεται τον Παναθηναϊκό στη Νέα Σμύρνη.\nΠλην του τιμωρημένου Σίτο Ριέρα, ο Άκης Μάντζιος θα στερηθεί -και πάλι- από το αυριανό (11/12) παιχνίδι τις υπηρεσίες των τραυματιών Όμο, Γιόνσον, αλλά και του Παναγόπουλου. Στην αποστολή, ωστόσο, ο κόουτς της ομάδας της Νέας Σμύρνης πήρε τον πιτσιρικά Σταυροθανασόπουλο, που μόλις προχθές υπέγραψε το πρώτο του επαγγελματικό συμβόλαιο, αλλά και τους Ρόκα, Πετκάκη.\nΗ αποστολή αποτελείται από τους: Ελευθερόπουλο, Σιδεράκη, Πετκάκη, Τσότσαλιτς, Σιόβα, Κβιρκβέλια, Κουμορτζί, Γουνδουλάκη, Σκέμπρι, Ρόκα, Μιλοβάνοβιτς, Κούτσι, Κολοβό, Κούρντι, Σταυροθανασόπουλο, Αυλωνίτη, Αναστασόπουλο και Σάμαρη.\nΟ Ζεσουάλδο Φερέιρα, δεν θα μπορέσει να ακολουθήσει την ομάδα του στο γήπεδο της Νέας Σμύρνης, μια και εισήχθη στο νοσοκομείο «Υγεία» αφού ο υψηλός πυρετός του είναι επίμονος. Οι οδηγίες του στον βοηθό και συμπατριώτη του, Ζοσέ Γκόμεζ που θα τον αντικαταστήσει, είναι να διατηρήσει το ίδιο σχήμα, να δώσει τις ίδιες οδηγίες για πίεση και καλή κυκλοφορία της μπάλας και να κάνει κάποιες αλλαγές. Επίσης, θεωρείται δεδομένο πως θα έχουν επικοινωνία κατά την διάρκεια του αγώνα με κάποιο τρόπο.\nΌσον αφορά το σχήμα, το 4-4-2 των τελευταίων μηνών δεν αλλάζει. Κάτω από τα δοκάρια, ο Καπίνο δεν γίνεται να χάσει την θέση του αφού από την πρώτη μέρα φάνηκε… λίρα εκατό. Στην άμυνα, θα υπάρξουν δύο αλλαγές. Δεξιά, αντί του Βύντρα θα αγωνιστεί ο Μαρίνος. Στο κέντρο της άμυνας, παρτενέρ του Μπουμσόνγκ θα είναι ο Καντέ που θα παίξει στην θέση του Σαριεγκι. Αριστερά, θα παραμείνει ο Σπυρόπουλος.\nΤο δίδυμο των αμυντικών χαφ, θα παραμείνει το ίδιο με τους Σιμάο-Κατσουράνη να προσπαθούν να αναχαιτίσουν τις αντεπιθέσεις του Πανιωνίου. Δεξιά, θα παίξει ο Ζέκα που ξεπέρασε τα πρόβλημα στο ισχίο και δήλωσε από μόνος του πως θέλει να συμμετάσχει στο κρίσιμο ματς και αριστερά, θα αγωνιστεί ο Κουίνσι. Στην επίθεση, ο Λέτο είναι ο σίγουρος και μία θέση παίζεται μεταξύ του Κλέιτον και του Ρούντολφ, με τον Βραζιλιάνο να έχει τον πρώτο λόγο, μια και ο Ούγγρος έχει έλλειψη ρυθμού λόγω μακράς αποχής.\nΒοηθοί: Καρσιώτης Μιχαήλ (Κορινθίας)/Τάτσης Δημήτριος (Ηπείρου)\n4ος: Στυλιάρας Δημήτριος (Αιτ/νίας)\nΠαρατηρητής: Καλαθένος Μιχαήλ (Δωδεκανήσου)\nΤης επέτρεψε να αναλάβει το ρόλο του φαβορί.\nΤης επέτρεψε να προηγηθεί στα 22 δευτερόλεπτα.\nΤην άφησε να το χαρεί και… μετά της έδειξε τι παθαίνει όποιος βγάζει γλώσσα!\nΗ Μπαρτσελόνα νίκησε 3-1τη Ρεάλ Μαδρίτης στο «Μπερναμπέου» και της υπενθύμισε ποιος παραμένει αφεντικό στην Ισπανία!\nΣάντσες, Τσάβι και Φάμπρεγκας τα γκολ των «μπλαουγκράνα», ο Μπενζεμά εκείνο της «βασίλισσας» -το πιο γρήγορο στην ιστορία των clasico!\nΙσόβαθμες, πλέον, με 37 βαθμούς, στην κορυφή της βαθμολογίας οι δύο ομάδες, με τους «μπλαουγκράνα», όμως, να έχουν ένα ματς περισσότερο.\nΌταν ένα τέτοιο ντέρμπι ξεκινάει με γκολ στα 22 δευτερόλεπτα -το γρηγορότερο στην ιστορία των clasico- τότε, είναι δυνατόν να μην δεις ματσάρα; Ο Μπενζεμά εκμεταλλεύτηκε τραγικό λάθος του Βαλντές και άνοιξε το σκορ για την ομάδα του Ζοσέ Μουρίνιο, που θα μπορούσε να έχει πετύχει κι άλλο γκολ πριν… απαντήσει ο Σάντσες στο 30', αλλά ο -κι όμως- αδύναμος κρίκος της, Κριστιάνο Ρονάλντο, σπατάλησε τη σπουδαία ευκαιρία που του παρουσιάστηκε στο 25'. Το 1-1 παρέμεινε, τελικά, ως τη λήξη πρώτου 45λέπτου.\nΤο δεύτερο ημίχρονο είναι μια άλλη ιστορία… Η Ρεάλ Μαδρίτης φάνηκε να το παίρνει… προσωπικά, πιέζοντας ασφυκτικά στο πρώτο πεντάλεπτο, μάλλον… εξαγρίωσε, όμως, την Μπαρτσελόνα, που πέτυχε την ολική ανατροπή!\nΈστω και με τη βοήθεια της τύχης -αφού ο Μαρσέλο βρέθηκε… στη μέση- ο «κεραυνός» του Τσάβι κατέληξε στα δίχτυα του Κασίγιας στο 53'! Το 2-1 ήταν γεγονός για τους «μπλαουγκράνα», που εκμεταλλευόμενοι τα νεύρα των Μαδριλένων, αλλά και την αστοχία του Ρονάλντο -που για δεύτερη φορά, στο 63', δεν κατάφερε να νικήσει τον Βαλντές- έψαξαν και το τρίτο γκολ, προκειμένου να «καθαρίσουν» τη νίκη! Κι όντως… Στο 66' ο Ντάνι Άλβες έβγαλε μία καταπληκτική σέντρα, ο Φάμπρεγκας έκανε την κεφαλιά-ψαράκι, «γράφοντας» το 3-1 για τους Καταλανούς!\nΟι Κακά, Ιγκουαίν, που… έριξε στο παιχνίδι ο Μουρίνιο, δεν μπόρεσαν να βοηθήσουν ΠΟΤΕ τη «βασίλισσα», που άρχισε τις γνωστές «κλωτσοπατινάδες», χάνοντας πολύτιμο χρόνο. Όταν αποφάσισε -να δοκιμάσει- να επιστρέψει στο παιχνίδι, ήταν, πια, αργά… Η Μπάρτσα κράτησε άλλη μία, σπουδαία νίκη απέναντι στη μισητή αντίπαλό της και της υπενθύμισε -έστω και με παιχνίδι περισσότερο- ποιος παραμένει αφεντικό στην Ισπανία!\nReal Madrid 1-0 Barcelona by goalsarena2012\nReal Madrid 1-1 Barcelona by goalsarena2012\nReal Madrid 1-2 Barcelona by goalsarena2012\nReal Madrid 1-3 Barcelona by goalsarena2012\nΤΟ ΕΓΓΡΑΦΟ ΝΤΟΚΟΥΜΕΝΤΟ ΓΙΑ ΤΑ 15 ΕΚΑΤΟΜΜΥΡΙΑ ΕΥΡΩ ΠΟΥ ΕΚΤΑΜΙΕΥΘΗΚΑΝ ΑΡΧΕΣ ΔΕΚΕΜΒΡΙΟΥ 2009\n1:08 π.μ. enpatrais No comments


Το ΑΣΤΕΡΙΑ ΣΤΗΝ ΑΜΜΟ της Ρένας Ρώσση-Ζαΐρη γίνεται σειρά στον Alpha - Blog Εκδόσεις Ψυχογιός\nBookies / Το ΑΣΤΕΡΙΑ ΣΤΗΝ ΑΜΜΟ της Ρένας Ρώσση-Ζαΐρη γίνεται σειρά στον Alpha\n«Πρόκειται για μια δραματική σειρά με ερωτικά τρίγωνα, μυστήριο, αστυνομική πλοκή αλλά και πιο ανάλαφρες στιγμές. Είναι μια καθημερινή σαπουνόπερα με όλα τα συστατικά που έχουν αυτού του είδους οι σειρές», αναφέρει η σεναριογράφος Ρένα Ρίγγα για τη σειρά που βασίζεται στο ομότιτλο βιβλίο της Ρένας Ρώσση-Ζαΐρη.\nΗ παραγωγή είναι του Alpha Κύπρου και της εταιρείας G&N make it productions των Κούλλη Νικολάου και Αντρέα Γεωργίου. «Μου τηλεφώνησε ο Κούλλης Νικολάου και μου είπε “διάβασε το βιβλίο και έλα να το κάνουμε”. To διάβασα και συμφωνήσαμε», εξηγεί η Ρένα Ρίγγα για το πώς προέκυψε η συνεργασία. Δεν είναι η πρώτη φορά που η δημιουργός μεταφέρει μυθιστόρημα στη μικρή οθόνη, καθώς το είχε κάνει παλαιότερα και με τα «ΠΕΝΤΕ ΚΛΕΙΔΙΑ» της Λένας Μαντά.\n«Κάποια στιγμή είχα κάνει σεμινάρια στην Αγγλία για τη μεταφορά βιβλίων στην τηλεόραση. Μας είχαν διδάξει τότε πως ο ιδανικός τρόπος είναι να διαβάσεις το βιβλίο μία φορά. Το αφήνεις στην άκρη. Όταν το διαβάσεις δεύτερη φορά βγάζεις τη βασική περίληψη. Και εκεί πάνω βασίζεται ο σεναριακός σκελετός. Το δύσκολο σε αυτό το εγχείρημα είναι ότι πάνω στην κεντρική ιστορία πρέπει να ‘‘αγκιστρώσεις’’ παράλληλες που θα έχουν άμεση σχέση και αλληλεπίδραση με τη βασική πλοκή».\nΠΡΕΜΙΕΡΑ ΚΥΡΙΑΚΗ 15 ΣΕΠΤΕΜΒΡΙΟΥ στις 20:00\nΗ βασική ιστορία λοιπόν αφορά τέσσερις φίλους. Ένα κορίτσι και τρία αγόρια. Τους συνδέουν η ανεμελιά των παιδικών χρόνων, η εφηβεία, ο έρωτας, η αγάπη. Τους χωρίζει η ζωή. Ένοχα μυστικά από το παρελθόν στοιχειώνουν τις ζωές τους. Οι αμαρτίες των παλιών αναγκάζουν τους νέους να παλέψουν με τους προσωπικούς τους δαίμονες προκειμένου να βρουν την ευτυχία και να γνωρίσουν την αγάπη. Η μοίρα όμως δεν είναι εύκολη αντίπαλος: Θα κάνουν λάθη, θα πληγωθούν και θα έρθουν αντιμέτωποι με την απώλεια και τον θάνατο. Ένα γαϊτανάκι γεγονότων, συμπτώσεων, δοκιμασιών, συναισθημάτων και ανομολόγητων πόθων οδηγεί τους πρωταγωνιστές σε βίους παράλληλους, που θα ταξιδέψουν τους τηλεθεατές της νέας σειράς του Alpha από τη Ρόδο και την Κύπρο έως τη Βαρκελώνη και την Ινδία.\n«Η γνωστή ρήση ‘‘αμαρτίαι γονέων παιδεύουσι τέκνα’’ θα βρει εφαρμογή στην περίπτωση του Μάξιμου Απέργη (Ρένος Ρώτας) και της Αλεξίας Στεργίου (Λαμπρινή Σκρέκα). Είναι το πρωταγωνιστικό ζευγάρι της σειράς και ερωτεύονται δυνατά. Όμως αυτός ο δεσμός έχει να αντιμετωπίσει σοβαρά εμπόδια εξαιτίας της μεγάλης αντιπαλότητας των δύο οικογενειών τους, που ζουν και δραστηριοποιούνται επιχειρηματικά στη Ρόδο. Τα δύο νέα παιδιά γνωρίζουν γι’ αυτή την έχθρα, όμως σταδιακά μαθαίνουν απαγορευμένα μυστικά που θα επηρεάσουν τη σχέση τους. Ένας φόνος, μια απάτη, μια δωροδοκία θα δράσουν καταλυτικά στην ιστορία, και το ζευγάρι στην πορεία θα μετρήσει συμμάχους και εχθρούς», αποκαλύπτει η σεναριογράφος. Αρχηγός της οικογένειας Απέργη είναι ο πατέρας του Μάξιμου (Πέτρος Λαγούτης), ένας δικηγόρος με αμαρτωλό παρελθόν αλλά και παρόν. Απέναντί του βρίσκεται πάντα η εμβληματική φιγούρα της γιαγιάς της Αλεξίας (Μίρκα Παπακωνσταντίνου).\nΟ πατέρας της νεαρής κοπέλας (Δημοσθένης Παπαδόπουλος) αρχικά αγνοείται, όμως σύντομα και για έναν πολύ σημαντικό λόγο θα επιστρέψει από την Ινδία στην Ελλάδα. Καταλυτικό ρόλο στην ιστορία θα παίξει και μια ερωτική ιστορία που ξεκινά στη Βαρκελώνη και συνεχίζεται στην Κύπρο. Θα επηρεάσει σε μεγάλο βαθμό τη ζωή της οικογένειας Στεργίου. Μυστικά και ψέματα ρίχνουν σκοτάδι στο μονοπάτι προς τη φωτεινή αλήθεια της αγάπης, η οποία θα παλέψει για να νικήσει και να βρει τον δρόμο της έως τις καρδιές αυτών που την αξίζουν πραγματικά. H σειρά θα προβάλλεται καθημερινά ταυτόχρονα σε Ελλάδα και Κύπρο και θα εξελιχθεί σε πρώτη φάση σε 180 επεισόδια. «Είναι άριστη η σχέση μου με τη Ρένα», εξηγεί η Ρένα Ρίγγα για τη σχέση της με τη συγγραφέα του βιβλίου, Ρένα Ρώσση-Ζαΐρη, και συνεχίζει: «Ήταν από την πρώτη στιγμή δεκτική να ‘‘ανοίξουν’’ οι ιστορίες του βιβλίου και μου έδωσε το ελεύθερο να το κάνω. Πολύ καλή χημεία υπάρχει και με τον σκηνοθέτη της σειράς, Θοδωρή Νικολαΐδη. Τον λατρεύω, είναι πραγματικός καλλιτέχνης». Τα πρώτα εξωτερικά γυρίσματα των «Αστεριών στην άμμο» πραγματοποιούνται αυτή την περίοδο στο γραφικό χωριό Όμοδος, κοντά στη Λεμεσό της Κύπρου.\n«Το ομοίωμα της φρεγάτας καιγόταν στα ανοιχτά μέσα στο σκοτάδι, χαρίζοντας μια απόκοσμη λάμψη στον ουρανό, κι η θάλασσα βάφτηκε κατακόκκινη, όταν κάποιος με κόλλησε στον τοίχο, πέρασε τα δάχτυλά του μέσα στα μαλλιά μου και με φίλησε παθιασμένα. Σύγχυση ένιωσα, γλυκιά ζάλη, καίγονταν τα πάντα μέσα μου και δροσίζονταν μαζί. Και τότε η νύχτα έγινε μέρα, ο ουρανός πλημμύρισε γιορτινά πυροτεχνήματα, μαγευτικά χρωματικά εφέ. Κι ο άντρας που με μάγεψε με το φιλί του ήταν άφαντος…»\nΑπό τη συγγραφέα των 550.000 αντιτύπων –\nΟ γοητευτικός Μάξιμος, ο ευαίσθητος Ίωνας, ο δυναμικός Ανδρέας κι ανάμεσά τους η Αλεξία. Η γυναίκα που αγαπήθηκε πολύ. Ποιος θα την κάνει δική του για πάντα; Η Αγαθονίκη και ο Ιάκωβος, γεμάτοι άσβεστο μίσος και αμαρτίες. Γιατί είμαστε όσα μας έχουν συμβεί. Γιατί δύσκολα ξεφεύγουμε από τα λάθη που έκαναν οι γονείς μας. Μια αληθινή ιστορία ζωής, ένα μυθιστόρημα που λούζεται στο φως και φωνάζει δυνατά το όνομα της αγάπης. Για να μην κοιμηθούν ποτέ τα όνειρα, για να ξυπνήσουν οι ελπίδες…\nΟΙ ΣΥΝΤΕΛΕΣΤΕΣ ΤΗΣ ΣΕΙΡΑΣ\nΣενάριο: Ρένα Ρίγγα. Παραγωγή: Κούλλης Νικολάου. Σκηνοθεσία: Θοδωρής Νικολαΐδης.\nΠαίζουν: Μίρκα Παπακωνσταντίνου, Δημοσθένης Παπαδόπουλος, Μυρτώ Αλικάκη, Πέτρος Λαγούτης, Σοφία Βογιατζάκη, Λουκία Πιστιόλα, Ρένος Ρώτας, Λαμπρινή Σκρέκα, Λουκάς Ζήκος, Βερόνικα Ηλιοπούλου, Λυδία Σγουράκη, Θεόφιλος Πασχάλης, Στέλιος Ανδρονίκου, Φώτης Καράλης, Ελενα Πιερίδου.\nΟ πατέρας της Αλεξίας. Ο άνθρωπος από τον οποίο ξεκίνησαν όλα. Οι αμαρτίες του τον βασανίζουν μια ζωή. Το ίδιο και τα παιδιά του. Θα εξιλεωθεί άραγε;\nΣτον ρόλο του Ιάκωβου, ο ΔΗΜΟΣΘΕΝΗΣ ΠΑΠΑΔΟΠΟΥΛΟΣ\nΔΕΣΠΟΙΝΑ ΣΤΕΡΓΙΟΥ: Η μητέρα του Ιάκωβου, γιαγιά της Αλεξίας.\nAυστηρή, δογματική, απόλυτη. Με ένα σωρό κρυμμένα μυστικά φυλαγμένα στο συρτάρι της καρδιάς της.\nΣτον ρόλο της Δέσποινας, η ΜΙΡΚΑ ΠΑΠΑΚΩΝΣΤΑΝΤΙΝΟΥ.\nΗ μαγείρισσα στο σπίτι των Στεργίου. Τρυφερή, καλοσυνάτη, πλημμυρισμένη χιούμορ και χαρά της ζωής. Στέκεται σαν μάνα για την Αλεξία.\nΣτον ρόλο της Βέρας, η ΣΟΦΙΑ ΒΟΓΙΑΤΖΑΚΗ\nΑΣΠΑΣΙΑ ΑΠΕΡΓΗ: Η μητέρα του Μάξιμου, γυναίκα του Νικηφόρου. Ευαίσθητο πλάσμα, κλεισμένο στον εαυτό του. Είναι καλλιτέχνης. Την ευαισθησία και τις πληγές της καρδιάς της τις μεταφέρει στα δημιουργήματά της.\nΣτον ρόλο της Ασπασίας, η ΜΥΡΤΩ ΑΛΙΚΑΚΗ.\nΝΙΚΗΦΟΡΟΣ ΑΠΕΡΓΗΣ: Ο πατέρας του Μάξιμου. Πετυχημένος, αδίστακτος, αυστηρός, λατρεύει τα πλούτη και περισσότερο απ’ όλους τον εαυτό του.\nΣτον ρόλο του Νικηφόρου, του άντρα της Ασπασίας, ο ΠΕΤΡΟΣ ΛΑΓΟΥΤΗΣ.\nΑλεξία: Λαμπρινή Σκρέκα\nΑγαθονίκη (Νίκη): Λυδία Σγουράκη\nΜάξιμος: Ρένος Ρώτας\nΊωνας: Φώτης Καράλης\nΑνδρέας: Θεόφιλος Πασχάλης


ΒΑΣΙΚΕΣ ΕΝΝΟΙΕΣ ΚΥΚΛΩΜΑΤΩΝ - PDF\nDownload "ΒΑΣΙΚΕΣ ΕΝΝΟΙΕΣ ΚΥΚΛΩΜΑΤΩΝ"\n1 ΒΑΣΙΚΕΣ ΕΝΝΟΙΕΣ ΚΥΚΛΩΜΑΤΩΝ Ηλεκτρικό κύκλωμα ονομάζεται μια διάταξη που αποτελείται από ένα σύνολο ηλεκτρικών στοιχείων στα οποία κυκλοφορεί ηλεκτρικό ρεύμα. Τα βασικά ηλεκτρικά στοιχεία είναι οι γεννήτριες, οι αντιστάτες, οι πυκνωτές και τα πηνία. Τα στοιχεία σε ένα ηλεκτρικό κύκλωμα συνδέονται μεταξύ τους με αγωγούς και χωρίζονται σε δύο κατηγορίες : α) σε αυτά που καταναλώνουν ή αποθηκεύουν ηλεκτρική ενέργεια και ονομάζονται παθητικά στοιχεία β) σε αυτά που παρέχουν ηλεκτρική ενέργεια στο κύκλωμα και ονομάζονται πηγές ή ενεργά στοιχεία 1\n2 Σε ένα ηλεκτρικό κύκλωμα : αν ένα στοιχείο καταναλώνει ενέργεια (τη μετατρέπει σε θερμότητα) τότε το στοιχείο παρουσιάζει αντίσταση R αν η ενέργεια αποθηκεύεται ως ενέργεια ηλεκτρικού πεδίου τότε το στοιχείο παρουσιάζει χωρητικότητα C αν η ενέργεια αποθηκεύεται ως ενέργεια μαγνητικού πεδίου τότε το στοιχείο παρουσιάζει αυτεπαγωγή L Σε ένα πραγματικό ηλεκτρικό κύκλωμα τα στοιχεία του δεν παρουσιάζουν μόνο μία ιδιότητα, δηλαδή μόνο αυτεπαγωγή ή μόνο αντίσταση ή μόνο χωρητικότητα. Ένας αγωγός εκτός από αντίσταση μπορεί να παρουσιάζει και χωρητικότητα και αυτεπαγωγή κατανεμημένες σε όλο το μήκος του. 2\n3 Είσοδος ενός κυκλώματος χαρακτηρίζονται τα δύο άκρα του στα οποία επενεργεί πηγή ηλεκτρικής ενέργειας που διεγείρει το κύκλωμα. Έξοδος ενός κυκλώματος χαρακτηρίζονται τα δύο άκρα του από όπου μπορεί να ληφθεί τάση ή ρεύμα. Κλάδος ενός κυκλώματος είναι ένα τμήμα του που περιέχει στοιχεία τα οποία τα διαρρέει το ίδιο ρεύμα Κόμβος είναι το κοινό σημείο δύο ή περισσότερων ηλεκτρικών στοιχείων. Αν τρία ή περισσότερα στοιχεία συνδέονται σε ένα κόμβο τότε αυτός λέγεται κύριος κόμβος Βρόχος ενός κυκλώματος είναι μια αλληλουχία κλάδων που σχηματίζουν ένα κλειστό κύκλωμα 3\n4 Όταν ένα κύκλωμα εκτός από αντιστάτες, πηνία και πυκνωτές περιέχει και διάφορα ηλεκτρονικά στοιχεία όπως διόδους, τρανζίστορ, τελεστικούς ενισχυτές κλπ., τότε χαρακτηρίζεται ως ηλεκτρονικό κύκλωμα. 4\n5 Πηγές τάσης Πηγή τάσης είναι ένα στοιχείο (συσκευή) η οποία παρέχει ηλεκτρική ενέργεια στο κύκλωμα. Πρακτικά οι πηγές τάσης προσφέρουν τάση στο κύκλωμα. Οι πηγές τάσης διακρίνονται σε δύο κατηγορίες : τις ανεξάρτητες πηγές και τις εξαρτημένες. Ως ιδανική ανεξάρτητη πηγή τάσης θεωρείται το στοιχείο (συσκευή) που η τιμή της τάσης στα άκρα του είναι ανεξάρτητη από το ρεύμα που το διαρρέει. Ουσιαστικά δηλαδή η ιδανική ανεξάρτητη πηγή τάσης έχει μηδενική εσωτερική αντίσταση. Η πραγματική ανεξάρτητη πηγή τάσης είναι ένα στοιχείο δύο ακροδεκτών που αποτελείται από μια ιδανική ανεξάρτητη πηγή τάσης συνδεδεμένη σε σειρά με έναν αντιστάτη αντίστασης R. 5\n6 ιδανική ανεξάρτητη πηγή τάσης V πραγματική ανεξάρτητη πηγή τάσης R Vπ Vπ=V - IR V 6\n7 Η ιδανική εξαρτημένη πηγή τάσης είναι μια πηγή της οποίας η τάση υ προσδιορίζεται από κάποια άλλη τάση υ ή ρεύμα i που υπάρχει σε κάποιο άλλο σημείο του κυκλώματος. Για την τάση στους ακροδέκτες μιας ιδανικής εξαρτημένης πηγής τάσης θα είναι υ = κυ ή υ = λi όπου κ, λ είναι αριθμητικές σταθερές. 7\n8 Πηγές ρεύματος Πηγή ρεύματος είναι ένα στοιχείο (συσκευή) το οποίο παρέχει ηλεκτρική ενέργεια στο κύκλωμα. Πρακτικά οι πηγές ρεύματος προσφέρουν ρεύμα στο κύκλωμα. Οι πηγές ρεύματος διακρίνονται σε δύο κατηγορίες : τις ανεξάρτητες και τις εξαρτημένες. Ως ιδανική ανεξάρτητη πηγή ρεύματος θεωρείται το στοιχείο (συσκευή) που η τιμή της έντασης του ρεύματος που δίνει στο εξωτερικό κύκλωμα είναι ανεξάρτητη από την τάση στα άκρα του. Η πραγματική ανεξάρτητη πηγή ρεύματος είναι ένα στοιχείο δύο ακροδεκτών που αποτελείται από μια ιδανική ανεξάρτητη πηγή ρεύματος συνδεδεμένη παράλληλα με έναν αντιστάτη αντίστασης R. Η τιμή της έντασης του ρεύματος που δίνει στο εξωτερικό κύκλωμα εξαρτάται από την τάση στα άκρα της πηγής. 8\n9 ιδανική ανεξάρτητη πηγή ρεύματος πραγματική ανεξάρτητη πηγή ρεύματος 9\n10 Η ιδανική εξαρτημένη πηγή ρεύματος είναι μια πηγή της οποίας το ρεύμα i προσδιορίζεται από κάποια άλλο ρεύμα i ή τάση υ που υπάρχει σε κάποιο άλλο τμήμα του κυκλώματος. Για το ρεύμα της ιδανικής εξαρτημένης πηγής ρεύματος θα είναι i = κi ή i = λυ όπου κ, λ είναι αριθμητικές σταθερές. 10\n11 Αντίσταση R Η διαφορά δυναμικού υ(t) στις άκρες ενός καθαρού αντιστάτη είναι ανάλογη προς το ρεύμα που τον διαρρέει i(t). Η σταθερά R της αναλογίας ονομάζεται αντίσταση του αντιστάτη και εκφράζεται σε μονάδες Ohm(Ω) (1Ω=1 Volt/1 Ampere) υ(t) =R i(t) Τα υ(t), i(t) μπορούν να είναι σταθερά ως προς το χρόνο όπως στα κυκλώματα συνεχούς ρεύματος ή μεταβαλλόμενα, όπως στα κυκλώματα εναλλασσόμενου ρεύματος. Το αντίστροφο της αντίστασης R ονομάζεται αγωγιμότητα G=1/R, και η μονάδα μέτρησής της είναι το Siemens (S) (1S=1/1Ω). 11\n12 Χωρητικότητα C Η διαφορά δυναμικού υ(t) μεταξύ των ακροδεκτών ενός πυκνωτή είναι ανάλογη προς το φορτίο q που φέρει ο πυκνωτής. Η σταθερά αναλογίας C ονομάζεται χωρητικότητα του πυκνωτή και ισχύουν οι παρακάτω σχέσεις q( t) C( t) i( t) dq dt C d dt t 1 C idt Η χωρητικότητα εκφράζεται σε μονάδες farad (F) (1F=1coulob/1volt). 12\n13 Αυτεπαγωγή L Όταν μεταβάλλεται το ρεύμα σε ένα πηνίο, μεταβάλλεται επίσης και η μαγνητική ροή γύρω από αυτό. Η μεταβολή της μαγνητικής ροής έχει ως αποτέλεσμα την δημιουργία στο κύκλωμα μιας ΗΕΔ. Η ΗΕΔ που επάγεται είναι ανάλογη προς την ταχύτητα μεταβολής του ρεύματος (di/dt). Η σταθερά αυτής της αναλογίας λέγεται συντελεστής αυτεπαγωγής ή αυτεπαγωγή του κυκλώματος και ισχύουν οι παρακάτω σχέσεις di dt 1 L t L it dt Η αυτεπαγωγή L εκφράζεται σε μονάδες Henry (H) (1H=1volt.1second/1ampere). 13\n14 Νόμοι του Kirchhoff Νόμος των ρευμάτων Σε κάθε κόμβο κυκλώματος το αλγεβρικό άθροισμα των εντάσεων των ρευμάτων είναι ίσο με μηδέν Σ I = 0 Κατά σύμβαση οι εντάσεις των ρευμάτων που εισέρχονται στον κόμβο λαμβάνονται θετικές ενώ αυτές που απομακρύνονται λαμβάνονται αρνητικές. Νόμος των τάσεων Κατά μήκος μιας κλειστής διαδρομής σε ένα κύκλωμα το αλγεβρικό άθροισμα των τάσεων είναι ίσο με μηδέν Σ V + Σ (IR) = 0 14\n15 Όταν εφαρμόζουμε το νόμο των τάσεων επιλέγουμε αυθαίρετα μια φορά κατά την οποία διατρέχεται το κύκλωμα (βρόχος). Στο αλγεβρικό άθροισμα ΣV παίρνουμε θετικές τις τάσεις των πηγών εκείνων που κατά την αυθαίρετη φορά συναντάμε πρώτα τον αρνητικό πόλο τους. Αν συναντάμε πρώτα τον θετικό πόλο τους τότε τις τάσεις των πηγών τις παίρνουμε αρνητικές. Στο αλγεβρικό άθροισμα Σ(IR) παίρνουμε αρνητικές τις εντάσεις των ρευμάτων εκείνων που έχουν την αυθαίρετη φορά κατά την οποία διατρέχουμε το κύκλωμα, διαφορετικά τις παίρνουμε θετικές. 15\n16 Για τον προσδιορισμό των αγνώστων μεγεθών ρεύματος και τάσης, ενός κυκλώματος συνεχούς ρεύματος που περιλαμβάνει αντιστάτες και πηγές ακολουθούμε την παρακάτω διαδικασία : Αρχικά σημειώνουμε αυθαίρετα τις φορές των ρευμάτων στους κλάδους του κυκλώματος. Αν ν είναι το πλήθος των κύριων κόμβων του κυκλώματος, τότε με βάση τον νόμο των ρευμάτων του Kirchhoff σχηματίζουμε (ν 1) εξισώσεις. Οι υπόλοιπες εξισώσεις που χρειάζονται για την επίλυση του κυκλώματος σχηματίζονται με βάση το νόμο των τάσεων του Kirchhoff. Σχηματίζουμε μία εξίσωση από κάθε απλό βρόχο. Δεν σχηματίζουμε εξίσωση από τον βρόχο που δίνουν δύο απλοί συνεχόμενοι βρόχοι, αν σχηματίζουμε εξίσωση για τον κάθε βρόχο χωριστά. Στη συνέχεια επιλύουμε το σύστημα εξισώσεων που προέκυψε, υπολογίζοντας έτσι τα άγνωστα μεγέθη (ρεύματα ή τάσεις). Σημειώνεται ότι αν από την επίλυση του συστήματος των εξισώσεων προκύψουν αρνητικές τιμές εντάσεων ρευμάτων, αυτό σημαίνει ότι τα αντίστοιχα ρεύματα έχουν αντίθετη φορά από αυτή που αρχικά σημειώσαμε αυθαίρετα. 16\n17 Διαφορά δυναμικού μεταξύ δύο σημείων Η διαφορά δυναμικού VΑ VΒ μεταξύ δύο σημείων Α και Β ενός κυκλώματος δίνεται από την παρακάτω σχέση VΑ VΒ = ΣV + Σ(IR) Στην παραπάνω σχέση παίρνουμε θετικές τις τάσεις V των πηγών που κατά τη φορά ΑΒ συναντάμε πρώτα τον θετικό τους πόλο, διαφορετικά τις παίρνουμε αρνητικές. Επίσης παίρνουμε θετικές τις εντάσεις των ρευμάτων που η φορά τους συμπίπτει με την διαδρομή ΑΒ, διαφορετικά τις παίρνουμε αρνητικές. Η διαφορά δυναμικού μεταξύ δύο σημείων λέγεται και πτώση τάσης ή απλά τάση των δύο σημείων. 17\nΗΛΕΚΤΡΟΝΙΚΑ ΚΥΚΛΩΜΑΤΑ θεωρία και ασκήσεις Κ. Α. Καρύμπακας Εκδόσεις Σύγχρονη Παιδεία\nΗΛΕΚΤΡΟΝΙΚΑ ΚΥΚΛΩΜΑΤΑ θεωρία και ασκήσεις Κ. Α. Καρύμπακας Εκδόσεις Σύγχρονη Παιδεία Σπύρος Νικολαΐδης Καθηγητής Τομέας Ηλεκτρονικής & ΗΥ Τμήμα Φυσικής ΗΛΕΚΤΡΙΚΑ ΣΤΟΙΧΕΙΑ ΚΑΙ ΚΥΚΛΩΜΑΤΑ Ένα ηλεκτρικό κύκλωμα


ΔΕΗ: Με υψηλότατο discount 53% - sofokleous10.gr\nΗ μετοχή της ΔΕΗ έχει χάσει “περιέργως” μέσα σε λίγες μέρες άλλο ένα -30% φθάνοντας αισίως στο -44% από τα υψηλά της. Μάλιστα κάτω από τα 7 ευρώ έχει φάει πωλήσεις άνω των 11 εκατ. τεμαχίων φτάνοντας έως τα 6,175 ευρώ όπου αντικατοπτρίζει μια κεφαλαιοποίηση στα 2,358 δισ. ευρώ (!)\nΤο εκκωφαντικό όμως στοιχείο είναι ότι η ΔΕΗ σύμφωνα με τα οικονομικά στοιχεία της 31/12/2021 έχει πλέον ίδια κεφάλαια της τάξεως των 5,078 δισ. ευρώ πράγμα που σημαίνει ότι διαπραγματεύεται με ένα discount -53%. Τα δε ταμειακά διαθέσιμα των 2,886 δισ. ευρώ ξεπερνούν κατά 528 εκατ. ευρώ τη κεφαλαιοποίηση στο ταμπλό.\nΕπίσης οι εν δυνάμει πωλητές «παίζοντας» πτωτικά με όλο τους το είναι την ενεργειακή κρίση έχουν ξεχάσει τελείως την ύπαρξη της ΔΕΗ ΑΝΑΝΕΩΣΙΜΕΣ Α.Ε. όπου μέσα από συνεχόμενες επενδύσεις εκατομμυρίων είχε ανεβάσει στο τέλος του 2021 την παραγωγή ηλεκτρικής ενέργειας στα 373.776MWh έναντι 297.337MWh το 2020 υπόσχοντας μια ακόμα πιο εκρηκτική συνέχεια μέσα στην επόμενη διετία.\nΑπλά για τους τύπους να αναφέρουμε τις υπογραφές συμφωνητικού συνεργασίας με το γερμανικό όμιλο RWE και τις Ελληνικές ιδιωτικές εταιρείες Πίβοτ, Τείχιο και Μπαλιάγα για την ανάπτυξη φωτοβολταϊκών σταθμών συνολικής εγκατεστημένης ισχύος ως 4GW. Παράλληλα καλό είναι να μη λησμονούμε την υπογραφή μνημονίου Συναντίληψης (Memorandum of Understanding-MOU) με την Motor Oil για τη διαμόρφωση του πλαισίου και την υλοποίηση μέσω κοινοπρακτικού σχήματος έργων στον πολλά υποσχόμενο τομέα του πράσινου υδρογόνου.\nΠροσέξτε εδώ γιατί μετά το deal μεταξύ ΕΛΛΑΚΤΩΡ – Motor Oil η αγορά βρίσκεται σε έντονο επενδυτικό αναβρασμό υπεραξιών υπό τη συμμετοχή ισχυρών επενδυτών ( Macquarie, BC Partners ) και πράσινων ομίλων όπως της ΤΕΝEΡΓΑ, της Intrakat και φυσικά της ΔΕΗ ΑΝΑΝΕΩΣΙΜΕΣ.\nΥπεραξίες οι οποίες δεν έχουν ούτε κατά διάνοια υπολογιστεί στη ΔΕΗ των 2,4 δισ. ευρώ.\nΔιαγραμματικά τώρα η μετοχή μετά τη καθοδική διάσπαση της στήριξης των 7,30 με 7,05 ευρώ έχει βρεθεί πάνω στην πολύ ισχυρή περιοχή στήριξης των 6,35 με 6,10 ευρώ. Περιοχή από όπου στα τέλη του 2020 άνοιξε ο μεγάλος ανηφορικός δρόμος προς τα υψηλά των 11 ευρώ.\nΤο επίπεδο αυτό προσφέρεται για σημαντικές αγοραστικές κινήσεις έχοντας ως χορηγό το τεχνικό ταλαντωτή Coppock Curve όπου βρίσκεται για πρώτη φορά μετά από το Μάρτιο του 2020 σε τέτοια υπερπουλημένα επίπεδα. Στατιστικώς από αυτά τα επίπεδα τιμών τεχνικού ταλαντωτή έρχεται ισχυρή ανοδική ανάταση. Διαγραμματικά πάντως μετά την επαφή με τα 6,175 ευρώ μπορεί να προκληθεί ανοδική κίνηση «εξαέρωσης» προς τα 7,05 ευρώ.


Πρώτη καταχώρηση: Σάββατο, 29 Δεκεμβρίου 2012, 09:01\nΤο πρώτο δριμύ ψύχος φέρνει, εκτός από λοιμώξεις, και καταιγισμό καρδιαγγειακών επεισοδίων.\nΈνα στα τέσσερα εμφράγματα σημειώνονται αυτή την ψυχρή περίοδο, όπως δείχνουν οι εισαγωγές στα νοσοκομεία.\nΌπως επισημαίνει, μάλιστα, ο καθηγητής καρδιολογίας Παύλος Τούτουζας, «…θερμοκρασίες κάτω των 5 βαθμών, πολύ περισσότερο υπό συνθήκες ολικού παγετού, δηλαδή με τις θερμοκρασίες υπό το μηδέν όλο το 24ωρο, είναι αυτές που παγώνουν και τους καρδιακούς παλμούς».\nΕίναι αλήθεια ότι οι καρδιολόγοι «χάνουν» αρκετούς ασθενείς το χειμώνα, περισσότερους απ΄ ό,τι άλλες εποχές του χρόνου…\nΌπως παρατηρεί ο κ. Τούτουζας, «ο χειμώνας λειτουργεί πολύ επιβαρυντικά για τους καρδιοπαθείς. Υπάρχουν πολλά στοιχεία που μας λένε ότι υπάρχει αύξηση του καρδιαγγειακού κινδύνου, που πολλές φορές ξεπερνά το 25%, ακριβώς λόγω του κρύου. Εκεί, όμως, που πράγματι αυξάνεται ο κίνδυνος είναι στο πολύ κρύο, όχι απλά όταν πέφτει η θερμοκρασία.\nΌταν υπάρχει πολύ κρύο και παρατεταμένη έκθεση σε αυτό. Φανταστείτε τις αρτηρίες, σαν τις σωλήνες ύδρευσης. Όπως παγώνουν και σπάνε από το δριμύ ψύχος, έτσι και οι αρτηρίες χάνουν την ελαστικότητά τους. Η ροή και η πήξη του αίματος διαταράσσονται και αυτό συνεπάγεται εμφράγματα».\nΤελευταία ενημέρωση: Σάββατο, 29 Δεκεμβρίου 2012, 09:06


Θεσσαλονίκη: Τα hot spots για καφέ και φαγητό κοντά στο χώρο της παρέλασης\nΜε τη μεγάλη στρατιωτική παρέλαση στη Λεωφόρο Μεγάλου Αλεξάνδρου θα τιμήσει την σημερινή επέτειο της 28ης Οκτωβρίου στη Θεσσαλονίκη.\nΗ παρέλαση είναι προγραμματισμένη στις 11.00 και όπως κάθε χρόνο έτσι και φέτος η παραλιακή λεωφόρος της πόλης αναμένεται να γεμίσει από κόσμο.\nΆτυπη παράδοση μετά την παρέλαση είναι η έξοδος είτε με παρέα είτε με την οικογένεια. Στην αρχή όλοι μαζεύονται για ένα χαλαρό καφεδάκι το οποίο συνήθως καταλήγει σε τσιπουροκατάσταση.\nΤο Thestival επέλεξε μερικά από τα καλύτερα σημεία για καφεδάκι και φαγητό κοντά στην περιοχή της παρέλασης:\nΈνα πολύ όμορφο cafe - bar restaurant στους χώρους του εμβληματικού ξενοδοχείου Makedonia Palace στην παραλία της Θεσσαλονίκης.\nΤο Navona είναι σίγουρα μία πολύ καλή επιλογή είτε για καφέ είτε για φαγητό αμέσως μετά την παρέλαση.\nΤόσο ο εσωτερικός του χώρος όσο και εξωτερικός είναι πολύ όμορφα διακοσμημένος και ιδανικός για όλες τις ηλικίες.\nΟδός: Μεγάλου Αλεξάνδρου 2, Νέα Παραλία\nΤηλέφωνο: 231 089 7444\nΈνας ακόμα πολύ όμορφος χώρος κοντά στο χώρο της παρέλασης , σε ένα ιστορικό σημείο, στον Ιστιοπλοϊκό Όμιλο Θεσσαλονίκης.\nΣτην ψαροταβέρνα Christofer, θα γευτείτε λαχταριστά πιάτα με ολόφρεσκα πελαγίσια ψάρια, θαλασσινά και επιλεγμένους μεζέδες.\nΤις λιχουδιές του καταστήματος μπορείτε να τις συνοδεύσετε με εκλεκτούς οίνους και αποστάγματα.\nΟδός: Μεγάλου Αλεξάνδρου 12\nΤηλέφωνο: 2310 859369\nΣε μια προνομιακή θέση και μία μοναδική θέα ο Όμιλος βρίσκεται ακριβώς δίπλα στη θάλασσα στη νέα παραλία της Θεσσαλονίκης.\nΜε φόντο το Θερμαϊκό μπορείτε να πιείτε τον καφέ σας και όσο περνάει η ώρα το πότο σας σε ένα από τα μια όμορφα σημεία της πόλης.\nΌμορφη διακόσμηση καλή μουσική ο Omilos είναι σίγουρα μία από τις καλύτερες επιλογές για καφέ πλάι στη θάλασσα και κοντά στην περιοχή που θα πραγματοποιηθεί η παρέλαση\nΟδός: Μεγάλου Αλεξάνδρου 12, Νέα Παραλία\nΤηλέφωνο: 231 086 9950\nH “Έπαυλη Μαρόκκου”, είναι ένας πανέμορφος πολυχώρος εστίασης για όλη τη μέρα, σε ένα από τα πιο εντυπωσιακά νεοκλασικά κτίρια της Θεσσαλονίκης.\nΔεν έχει κλείσει ακόμα έναν χρόνο, ωστόσο έχει αποκτήσει ήδη τους φανατικούς του πελάτες.\nΣίγουρα αξίζει να ανεβείτε από τον χώρο της παρέλασης προς την Βασιλίσσης Όλγας και να δοκιμάσετε τα εξαιρετικά του πιάτα αλλά και τον καφέ ή το κρασί σας.\n"Στην υγειά του μακαρίτη" από σήμερα στο θέατρο "Αυλαία"\nΗ καθιερωμένη Γιορτή Τσίπουρου Τερπνής πραγματοποιείται για 18η συνεχή χρονιά…\nΤο παγκόσμιο κέντρο του κλασικού μπαλέτου βρίσκεται στην Αγία Πετρούπολη,…\nΗ Τουρκία δεν σχεδιάζει νέα στρατιωτική επιχείρηση στη Συρία


Σαμποτάροντας τον Εαυτό μας – Οι 3 Αυτοκαταστροφικές Συμπεριφορές!!! | ΤhinkingPeople.gr\nΓράφει η Ναταλία Κουτρούλη, MSc, ψυχολόγοw υγείας, διευθύντρια Σπουδών του Κέντρου Εφαρμοσμένης Ψυχοθεραπείας και Συμβουλευτικής.\n(Το άρθρο αυτό προβλήθηκε συνολικά 285 φορές, 1 επισκέψεις σήμερα)\nΠροηγούμενοΔιαχειριστείτε το άγχος σας και βελτιώστε την ποιότητα ζωής σας\nΕπόμενο9 πράγματα που θέλω να μάθει η κόρη μου για την αγάπη!\nΈνα θέαμα Τέχνης στον ορίζοντα μέσα από μια φωτογραφία του μητρικού μας άστρου από ένα διαστημικό παρατηρητήριο! Το διαστημικό παρατηρητήριο SOHO που μελετά το…


ΣΚΛΑΒΕΝΙΤΗΣ, δηλαδή: Ο Θεός να σε φυλάει από δεξιό συνάδελφο και αριστερό αφεντικό!\nΕίδα αναρτήσεις που εκθειάζουν τον Σκλαβενίτη που δεν άνοιξε τα μαγαζιά του...\nΕπιτρέψτε μου να σας ενημερώσω επειδή η κατσίκα δε μασάει ταραμά πια το τι εστί ΣΚΛΑΒΕΝΙΤΗΣ.\nΚαταρχήν ανάμεσα στους καπιταλιστές υπάρχουν ανταγωνισμοί. Αυτό σημαίνει ότι κάποιοι πλήττονται και κάποιοι ευνοούνται εις βάρος κάποιων άλλων. Ο ΣΚΛΑΒΕΝΙΤΗΣ κινείται στην κατεύθυνση της μονοπωλιακής του γιγάντωσης στο χώρο μιας και εξαγοράζει τη μια μετά την άλλη αλυσίδα που κλείνουν οι μικρότεροι από αυτόν… Αλλά οι εργαζόμενοι που πωλούνται μαζί με τις επιχειρήσεις δεν ξέρουν με τι συμβάσεις θα δουλέψουν αν θα δουλέψουν κλπ...Το σωματείο των εργαζομένων του ΣΚΛΑΒΕΝΙΤΗ απαρτίζεται εξολοκλήρου από διευθυντικά στελέχη (αυτά που πήγαιναν και ψήφιζαν με τα εταιρικά αυτοκίνητα στις εκλογές του ΕΚΑ) Και δεν αποτελεί έκπληξη ότι πρόσκειται στο ΣΥΡΙΖΑ Σε συνεργασία με τον εργοδότη προχώρησε στην ιδιωτικοποίηση του Επικουρικού Ταμείου των εργαζομένων. Είναι το σωματείο που έσυρε εργαζόμενους, (είτε με τρομοκρατία είτε επειδή και οι εργαζόμενοι έχουν ευθύνη για την άγνοια τους και τη συμμετοχή τους επειδή χειραγωγούνται) και ψήφισαν την ιδιωτικοποίηση του επικουρικού ταμείου… Παντελόνιασε δηλαδή ο ΣΚΛΑΒΕΝΙΤΗΣ μαζί με τον Βασιλόπουλο τις εισφορές ετών των εργαζόμενων. Στον Βασιλόπουλο συνάδελφος που αρνήθηκε να πάει να ψηφίσει στο εργοδοτικό σωματείο απολύθηκε.\nΗ τακτική του εργοδοτικού σωματείου είναι τακτική συναίνεσης στα σχέδια του εργοδότη.\nΣε αρκετά καταστήματα ΣΚΛΑΒΕΝΙΤΗΣ οι εργαζόμενοι ήδη δουλεύουν 6ήμερο και σπαστό ωράριο. Στους οδηγούς έχει ήδη κάνει μειώσεις μισθών, και αναγκάζονται να δουλεύουν διπλοβάρδιες (...) Σε ερώτηση που του έκαναν τι θα γίνει αν εξ αιτίας της κούρασης σκοτωθούν πάνω στο τιμόνι απάντησε: Θα σας καλύψουμε τα έξοδα της κηδείας σας(...) Κι ενώ τα κέρδη του αυξάνονται, δεν αυξάνονται και οι μισθοί των συναδέλφων...\nΗ λογική του εκθειάζω την μεγαλοεργοδοσία επειδή παρέχει το αυτονόητο αυτό που έχω ήδη κατακτήσει και μάχομαι να διατηρήσω είναι λογική δούλου!\nΔεν υπάρχουν «Υγιείς επιχειρηματίες»... Ο ΣΚΛΑΒΕΝΙΤΗΣ δεν άνοιξε επειδή δεν τον συμφέρει στη παρούσα φάση... Δεν σημαίνει πως δεν θα ανοίξει αργότερα!\nΟι συνάδελφοί μας και εκεί δουλεύουν σκληρά εντατικά σε συνθήκες καπιταλιστικής ληστείας της υπεραξίας της εργατικής τους δύναμης !\nΔεν τους κάνει χάρη κανείς μεγαλοεργοδότης!\nΌλοι αυτοί οι έπαινοι για άλλον έναν εκμεταλλευτή που μας ρουφάει το αίμα είναι το λιγότερο εμετικοί.\nΗ με το κεφάλαιο ή με τους εργαζόμενους και τα δύο δεν γίνονται!\nΔίκιο έχετε! Κάτι για την Τυποεκδοτική, για τον 902, έχετε να πείτε? Όχι φυσικά! Δικά μας παιδιά!\nΡε ρουφιανε ο σκλαβενιτης είσαι ? Παλιωσε η καραμελα πες στο γραφείο να σου πουν αλλη ατακα.\nΕχουμε να πουμε για τους απληρωτους και τους απολυμενους στο σταθμο της "κυβερνωσας αριστερας" - "στο Κοκκινο"... Εσυ ακουσες τιποτα για αυτους ή δε σε ενημερωσε το αφεντικο σου?\nΠρωτη φορα αριστερα, με δεκανικι τα χρυσαυγουλα.... με τις υγειες σας!\nΠου σαι ρε ''αντικειμενικε'' 10:38...μιας και μας ειπες για την τυποεκδοτικη θες να μας πεις γιατ ο Σκλαβενιτης και καθε ενας σαν αυτον δεν πληρωνει τους υπαλληλους με μισθουςκαι επιδοματα οπως εκανε και η τυποεκδοτικη;\nΕτσι γιατι σε επιασε η καουρα για ''αντικειμενικοτητα'' δεν μας δινεις μια απαντησουλα;\nΚαι αφου μας απαντησεις σε αυτο θελω να μου απαντησεις τι εχει γινει σε επιχειρησεις του κλαδου και ιδιαιτερα το ''κοκκινο'';\nΕγώ θα πω: Ο Θεός να σε φυλάει από δεξιό συνάδελφο και αριστερό ανώνυμο σχολιογράφο υπερασπιστή του αφεντικού του!\nΩραία όλα αυτά..... Αλλά φιλοι μου όταν δουλεύεις εκεί και εχεις τον κάθε αμορφωτο κολλητό που κανει την μαγκια του και προσπαθει να κάνει το αφεντικό εκ του ασφαλούς......αλλάζει το πράγμα!!! Μέχρι και σκούπα και φαρασι δίνουν στους υπαλλήλους της Μακρό για να τους σπάσουν τον τσαμπουκα και τις αντιδράσεις!!!! Και για προσλήψεις...... μούγκα στη στρούγκα!!!!!αυτά για το αγαπημένο αφεντικό κάποιων!!!!


BMW Σειρά 2 Coupe: Νέοι κινητήρες, νέες εκδόσεις, ευρύτερο πεδίο εξατομίκευσης.\nMon Dec 15 18:03:16 CET 2014 Δελτίο τύπου\nΑπό το Μάρτιο του 2015, νέοι κινητήρες, ένα νέο τετρακίνητο μοντέλο και πρόσθετες εκδόσεις εξοπλισμού θα διευρύνουν τη γκάμα επιλογών για τους αγοραστές της BMW Σειράς 2 Coupe. Με το λανσάρισμα της νέας BMW 218i Coupe, ένα τρικύλινδρος βενζινοκινητήρας του BMW Group θα διατίθεται για πρώτη φορά με το σπορ και κομψό, μικρό μοντέλο.\nAttachments(1x, ~191,18 KB)\nPhotos(8x, ~21,01 MB)\nΜόναχο. Από το Μάρτιο του 2015, νέοι κινητήρες, ένα νέο τετρακίνητο μοντέλο και πρόσθετες εκδόσεις εξοπλισμού θα διευρύνουν τη γκάμα επιλογών για τους αγοραστές της BMW Σειράς 2 Coupe. Με το λανσάρισμα της νέας BMW 218i Coupe, ένα τρικύλινδρος βενζινοκινητήρας του BMW Group θα διατίθεται για πρώτη φορά με το σπορ και κομψό, μικρό μοντέλο. Υιοθετώντας προηγμένη τεχνολογία TwinPower Turbo, η νέα κινητήρια μονάδα παράγει ισχύ 100 kW/136 hp με εξαιρετική απόδοση (κατανάλωση μικτού κύκλου: 5,6 – 5,1 lit, εκπομπές CO2 στο μικτό κύκλο: 130 – 118 g/km)*. Επίσης, από το 2015, το ευφυές σύστημα τετρακίνησης BMW xDrive θα διατίθεται και για τη BMW 220d Coupe. Με τις νέες εκδόσεις εξοπλισμού, οι οδηγοί θα έχουν περισσότερες ευκαιρίες να διαμορφώσουν το αυτοκίνητο σύμφωνα με τα προσωπικά τους γούστα. Στο μέλλον, τα πακέτα Advantage, Luxury Line, Sport Line και M Sport θα διατίθενται εναλλακτικά έναντι της στάνταρ γκάμας μοντέλων.\nΜε σπορ χαρακτηριστικά και δυναμική αλλά κομψή σχεδίαση, η BMW Σειρά 2 Coupe θεωρείται απαράμιλλη πρόταση στην κατηγορία της. Διαθέτοντας ποικίλη γκάμα κινητήρων και επιλογών εξοπλισμού, το μικρό δίθυρο αυτοκίνητο προσφέρει επίσης τις ιδανικές προϋποθέσεις για αποκλειστική οδηγική απόλαυση. Από την άνοιξη του 2015, θα υπάρχουν τέσσερις βενζινοκινητήρες και τρεις diesel, μεταξύ των οποίων ο νέος βασικός κινητήρας, ο οποίος συνδυάζοντας επιδόσεις BMW με φιλοσοφία τετρακίνησης - μοναδική στην premium μικρή κατηγορία - εγγυάται μία άκρως απολαυστική οδηγική εμπειρία. Μία άλλη διάσταση οδηγικής απόλαυσης αποκαλύπτεται χάρη στο ευφυές σύστημα τετρακίνησης xDrive, το οποίο ήδη διατίθεται για τη BMW M235i Coupe και στο μέλλον θα εφοδιάζει και τη BMW 220d Coupe. Όλοι οι κινητήρες συνδυάζονται προαιρετικά με το 8-τάχυτο κιβώτιο Steptronic, που περιλαμβάνεται στάνταρ στη BMW 220d xDrive Coupe και στο ισχυρότερο μοντέλο, BMW 225d Coupe.\nΜικρός, δυναμικός, ισχυρός: Ο νέος τρικύλινδρος βενζινοκινητήρας τεχνολογίας BMW TwinPower Turbo στη BMW 218 i Coupe .\nΆμεση απόκριση, ομαλή λειτουργία και απόδοση χαρακτηρίζουν τον τρικύλινδρο βενζινοκινητήρα της νέας BMW 218i Coupe. Από 1.500 κυβ. εκ., η νέα κινητήρια μονάδα αποδίδει μέγιστη ισχύ 100 kW/136 hp και μέγιστη ροπή 220 Nm στις 1.250 rpm. Η τεχνολογία BMW TwinPower Turbo αποτελείται από έναν υπερτροφοδότη ενσωματωμένο στην πολλαπλή εξαγωγής, ένα ακόμα πιο εξελιγμένο σύστημα άμεσου ψεκασμού βενζίνης, την τελευταία έκδοση του συστήματος μεταβλητού ελέγχου βαλβίδων VALVETRONIC και μεταβλητό έλεγχο εκκεντροφόρων Double VANOS. Υιοθετεί συμβατική, διαμήκη διάταξη και τοποθετείται μπροστά. Το χαμηλό βάρος ωφελεί την ισορροπημένη κατανομή φορτίου - σχεδόν 50:50 μεταξύ εμπρός και πίσω άξονα.\nΗ νέα BMW 218i Coupe επιταχύνει από 0-100 km/h σε 8,8 δευτερόλεπτα (αυτόματο: 8,9 δευτερόλεπτα). Η τελική ταχύτητα είναι 212 km/h σε κάθε περίπτωση. Η απολαυστική παραγωγή ισχύος κατά τη διάρκεια της επιτάχυνσης συνοδεύεται από σπορ ήχο. Ένα ακόμα χαρακτηριστικό του τρικύλινδρου κινητήρα είναι η ομαλή λειτουργία του. Σε ό,τι αφορά τους κραδασμούς θυμίζει εν σειρά εξακύλινδρο της BMW, αφού φέρει και αντικραδασμικό άξονα που εδράζεται σε ρουλεμάν από σφυρήλατο ατσάλι.\nΈνα αναβαθμισμένο κιβώτιο συμβάλλει στην εξαιρετική απόδοση των νέων εκδόσεων μοντέλων. Εφοδιασμένη με στάνταρ 6-τάχυτο μηχανικό κιβώτιο, η νέα BMW 218i Coupe έχει μέση κατανάλωση 5,6 – 5,1 lit / 100 km (εκπομπές CO2: 130 - 118 grams / km). Σε συνδυασμό με το 8-τάχυτο κιβώτιο Steptronic, οι αντίστοιχες τιμές είναι μεταξύ 5,5 & 5,1 lit και 129 & 118 grams αντίστοιχα (σύμφωνα με τον κύκλο δοκιμών Ε.Ε., ανάλογα με τη διάσταση του ελαστικού).\nΕυφυής τετρακίνηση και σύγχρονη τεχνολογία diesel : Νέα B MW 220 d xDrive Coupe .\nΗ νέα οικογένεια κινητήρων περιλαμβάνει τη δίλιτρη, τετρακύλινδρη μονάδα diesel με τεχνολογία BMW TwinPower Turbo που υιοθετεί η BMW 220d Coupe. Από του χρόνου το Μάρτιο, το σύστημα BMW xDrive θα διατίθεται γι’ αυτό το μοντέλο εναλλακτικά, αντί της πίσω κίνησης. Στη νέα BMW 220d xDrive Coupe, η ευφυής τεχνολογία τετρακίνησης διασφαλίζει όχι μόνο βελτιστοποιημένη πρόσφυση και ευστάθεια οχήματος σε όλες τις οδικές και καιρικές συνθήκες, αλλά και αυξημένη δυναμική συμπεριφορά στις στροφές σε υψηλότερες ταχύτητες και βέλτιστη επιτάχυνση.\nΤο τετρακύλινδρο μοντέλο 140 kW/190 hp επιταχύνει από 0-100 km/h σε 6,8 δευτερόλεπτα. Η μέση κατανάλωση είναι μεταξύ 4,7 και 4.3 lit / 100 km και οι εκπομπές CO2 μεταξύ 124 και 113 grams / km (σύμφωνα με τον κύκλο δοκιμών Ε.Ε., ανάλογα με τη διάσταση του ελαστικού).\nΕξατομικευμένη κομψότητα, σπορ συμπεριφορά: Νέες εκδόσεις Advantage , Sport Line , Luxury Line και M Sport .\nΑκόμα και ο βασικός στάνταρ εξοπλισμός της BMW Σειράς 2 Coupe προσφέρει τις καλύτερες προϋποθέσεις για premium οδηγική απόλαυση και περιλαμβάνει, μεταξύ άλλων, αυτόματο έλεγχο κλιματισμού, BMW Professional radio και σύστημα ελέγχου iDrive με έγχρωμη οθόνη υψηλής ανάλυσης 6,5-ιντσών, δερμάτινο τιμόνι, συσκευή hands-free με διεπαφή USB, αισθητήρα βροχής, ρυθμιζόμενο υποβραχιόνιο 16, ζάντες αλουμινίου 17 ή 18-ιντσών (BMW M235i Coupe), ανάλογα με την έκδοση του κινητήρα. Από το Μάρτιο του 2015, θα διατίθενται τέσσερα μοντέλα, εναλλακτικά αντί της βασικής έκδοσης. Συνδυάζοντας αρμονικά τη σχεδίαση με τον εξοπλισμό, όλα χαρίζουν στη BMW Σειρά 2 Coupe μία στοχευμένη αύξηση της λειτουργικότητας, της άνεσης, της προηγμένης κομψότητας και του σπορ χαρακτήρα.\nΗ έκδοση Advantage έχει επιπλέον του βασικού εξοπλισμού μπουτόν πολλαπλών λειτουργιών στο τιμόνι, Cruise Control με λειτουργία πέδησης, Park Distance Control με αισθητήρες πίσω, ένα πακέτο αποθηκευτικών χώρων και προβολείς ομίχλης. Πέρα αυτών, οι εκδόσεις Sport Line και Luxury Line, η τελευταία μάλιστα θα διατίθεται για πρώτη φορά με τη BMW Σειρά 2, περιλαμβάνουν αποκλειστικά σχεδιασμένες ζάντες αλουμινίου 17-ιντσών, ένα πακέτο φώτων και φωτισμό περιβάλλοντος με μεταβλητή λειτουργία αλλαγής χρώματος καθώς και εξατομικευμένα μαρσπιέ, ταπετσαρία καθισμάτων, επένδυση εσωτερικού και κλειδί αυτοκινήτου.\nΗ νέα έκδοση Luxury Line αναγνωρίζεται από το εξωτερικό πακέτο Chrome Line, που περιλαμβάνει γυαλιστερά χρωμιωμένα ένθετα σε μάσκα, αεραγωγό, πίσω ποδιά και απολήξεις εξαγωγής. Μέσα στην καμπίνα, πολυτελής ξύλινη επένδυση σε Fineline Stream, η λωρίδα σε Oxide Silver, δερμάτινο σπορ τιμόνι και δερμάτινη επένδυση Dakota στις αποχρώσεις Black, Terra ή Oyster με πινελιές Dark Oyster και θερμαινόμενα καθίσματα για οδηγό και συνοδηγό, αποπνέουν μία αίσθηση πολυτέλειας.\nΤα αντίστοιχα εξωτερικά στοιχεία και τα καλύμματα εξωτερικών καθρεπτών της Sport Line διατίθενται σε high-gloss black. Μαζί με τις μόλις οκτώ μπάρες της μάσκας, οι λεπτομέρειες αυτές υπογραμμίζουν τα δυναμικά χαρίσματα του δίθυρου μοντέλου. Σπορ καθίσματα Fabric/Alcantara για τον οδηγό και το συνοδηγό, επενδύσεις εσωτερικού σε high-gloss black με λωρίδα σε Coral Red matt, ένα ιδιαίτερο ταμπλό οργάνων με προστατευτική επένδυση γονάτων οδηγού στην κεντρική κονσόλα χαρίζουν στην καμπίνα σπορ αίσθηση. Χρησιμοποιώντας τη λειτουργία Driving Experience Control που προσφέρεται στάνταρ, επιλέγεται το SPORT+ mode.\nΗ έκδοση M Sport επίσης περιλαμβάνει όλες τις επιλογές εξοπλισμού που υπάρχουν στο μοντέλο Advantage, προσφέροντας επιπλέον πλείστα ακόμα χαρακτηριστικά που προδίδουν το σπορ οδηγικό χαρακτήρα της BMW Σειράς 2 Coupe. Μεταξύ αυτών είναι ανάρτηση M Sport, με δυνατότητα χαμηλώματος ύψους κατά 10 mm, ζάντες αλουμινίου Μ 17-ιντσών με σχέδιο διπλών ακτίνων, αεροδυναμικό πακέτο Μ με μεγάλους αεραγωγούς μπροστά, εξατομικευμένα μαρσπιέ και ένθετος διαχύτης στην πίσω ποδιά, high-gloss Shadow Line της BMW Individual καθώς και ειδικά σχεδιασμένη μάσκα και χρωμιωμένο κάλυμμα απόληξης εξάτμισης. Αίσθηση M στο εσωτερικό δημιουργείται από τα μαρσπιέ που φέρουν λογότυπο Μ, τα σπορ καθίσματα από ύφασμα / Alcantara για οδηγό και συνοδηγό σε αποκλειστική σχεδίαση M, ένθετα εσωτερικού Aluminium Hexagon και λωρίδα σε Estoril Blue, το τιμόνι M, τη μοναδική σχεδίαση των οργάνων, μία ανθρακί επένδυση οροφής BMW Individual, προστατευτική επένδυση γονάτων οδηγού στο κάτω τμήμα του ταμπλό, υποπόδιο οδηγού M και δυνατότητα ενεργοποίησης του SPORT+ mode χρησιμοποιώντας τον έλεγχο Driving Experience.\n* Οι τιμές κατανάλωσης υπολογίστηκαν με βάση τον κύκλο δοκιμών Ε.Ε., ανάλογα με τον τύπο ελαστικού.\nThe BMW 2 Series Coupe-New entry-level engines, new model variants, even greater individuality PDF, EL, 191,18 KB\nFurther News for: F22 · Coupé · Σειρά 2


«Κατά μαλάκα» από το «Πώς να μη γίνετε μαλάκας»… « απέραντο γαλάζιο\nΚάποιος απαισιόδοξος θα ισχυριζόταν ότι προστασία απέναντι στον μαλάκα δεν υπάρχει, πολλώ μάλλον ότι ο μαλάκας ούτε παλεύεται ούτε καταβάλλεται. Όπως το έθεσε και ο Φρειδερίκος Σίλλερ σε άπταιστα γερμανικά (από τα οποία δυστυχώς λείπει ο τεχνικός όρος «μαλάκας»), mit der Dummheit kämpfen Götter selbst vergebens.Παρόλ’ αυτά από ένα πόνημα με τίτλο Πώς να μη γίνετε μαλάκας δεν θα μπορούσε να λείπει ένα κεφάλαιο σχετικό με την αυτοπροστασία μας, που να πραγματεύεται πώς θα πολεμήσουμε τον μαλάκα. Δυστυχώς ένα τέτοιο κεφάλαιο είναι μάλλον απαραίτητο αφού πολλοί γινόμαστε μαλάκες πολεμώντας τον μαλάκα. Όπως θα το έθετε ένας άλλος γερμανόφωνος: «Όποιος πολεμάει μαλάκες πρέπει να προσέξει μη γίνει ο ίδιος μαλάκας».\nΌπως είδαμε και στο οικείο κεφάλαιο το σχετικό με την τάχα θεομορφία τού μαλάκα, κατά τις διατυπώσεις του Ξανθάκη, όχι μόνο «δεν μπορεί κανείς να τον νικήσει» τον μαλάκα αλλά επιπλέον\nΜε άλλα λόγια, ναι μεν δεν μπορείς να νικήσεις τον μαλάκα, αλλά θα αναγκαστείς οπωσδήποτε να τον πολεμήσεις αφού «θα σε βρει / και θα σε τυραννίσει».\nΟ ειλικρινής μαλάκας θα χρησιμοποιήσει αυτό που αποκαλεί ειλικρίνεια για να σας πλήξει. Αν πέσετε στην παγίδα, ξεκινώντας να πολεμήσετε κατά του μαλάκα καταλήγετε να πολεμάτε κατά τον μαλάκα: του λέτε κι εσείς κάποια αλήθεια (…) που φρονείτε ότι θα τον πονέσει. Όμως είπαμε: ο μαλάκας δεν πονάει γιατί και κατώτερός του είστε και είναι και θεός. Αποτέλεσμα; Γίνατε λίγο πιο πολύ μαλάκας χρησιμοποιώντας την ωμότητα μιας κάποιας ειλικρίνειας ως όπλο.\nΟ μισογύνης μαλάκας θα κάνει τα μισογυνικά του, με τα «ναι μεν αλλά» του και με τα απ’ όλα του. Ας πούμε ότι θέλετε να τον αντιμετωπίσετε είτε γιατί είστε γυναίκα, είτε γιατί είστε μουνόδουλος, είτε γιατί είστε αδερφάρα από αυτές που ξέρουν ότι η πατριαρχία έχει πολλά ποδάρια — και μάλιστα όχι από αυτά που αρέσουν. Απαντάτε λοιπόν στα μισογυνικά του με μια προσβολή που αφορά τον χαρακτήρα ή το ποιόν του μισογύνη μαλάκα. Όμως ο μισογύνης δεν έβρισε εσάς προσωπικά ή μια γυναίκα, παρά μίλησε για αυτό το ψευδές, αόριστο και πολλαπλό είδωλο που λέγεται «γυναίκα», μίλησε για μια κατασκευή. Άρα ποιος είναι τώρα ο μαλάκας, που αντέταξε σε μια πλατωνική κουβέντα ένα σαφές ad hominem; Ποιος άλλος: εσείς.\nΓίνεται λοιπόν να είσαι κατά του μαλάκα χωρίς να γίνεσαι κατά τον μαλάκα; Ίσως, αλλά ακόμα και οι θεοί το ψάχνουν το πώς, όπως είδαμε. Πιθανόν μια καλή μέθοδος μαλακομαχίας είναι να ακινητείς περιμένοντας να ξεθυμάνει ο μαλάκας και μετά να παραστήσεις ότι τίποτε δεν κατάλαβες, ότι δεν έτρεξε κάστανο: κανείς μαλάκας δεν αντέχει να νιώθει ότι είναι ατελέσφορη η μαλακία που τον δέρνει και τον κινεί και τον ζωοποιεί. Τότε λοιπόν ίσως και να σκάσει ο μαλάκας — που είναι και το ουσιώδες.\n← Franz Kafka: Η δοκιμασία…\nΠώς οι χειρότεροι άνθρωποι ανέρχονται στην εξουσία… →


ΓΕΡΩΝ ΠΑΪΣΙΟΣ:»….σας λέω ό,τι και να δείτε να μην απελπίζεσθε. | Αntipalos\nΓΕΡΩΝ ΠΑΪΣΙΟΣ:»….σας λέω ό,τι και να δείτε να μην απελπίζεσθε.\nPosted: 16/12/2012 in Γέροντας Παϊσιος, Ορθοδοξία\nΤο έθνος θα μεγαλώσει. Η Τουρκία θα καταστραφεί. Η θρησκεία τους είναι όλη μια αμαρτία. Την Ελλάδα θέλουν να την εξαφανίσουν. Οι «φίλοι» της θέλουν να την τσαλακώσουν.


Με 162 "ΝΑΙ" η κυβέρνηση πήρε ψήφο εμπιστοσύνης\nΣτην ψηφοφορία συμμετείχαν 299 βουλευτές. "Ναι" ψήφισαν οι βουλευτές του ΣΥΡΙΖΑ και των Ανεξαρτήτων Ελλήνων, ενώ στον αντίποδα, 137 βουλευτές από τη ΝΔ, το Ποτάμι, το ΚΚΕ, το ΠΑΣΟΚ, τη Χρυσή Αυγή ψήφισαν "όχι". Απών ήταν ο Νίκος Μιχαλολιάκος.\nΑντώνης Σαμαράς: Ουάου...\n"Ανασύρατε κ. Τσίπρα ένα εργαλείο το οποίο χρησιμοποίησε η Μεγάλη Βρετανία για να καλύψει ανάγκες της ενόψει του 7ετούς πολέμου στα μέσα του 18ου αιώνα. Στη συνέχεια το χρησιμοποίησε και πάλι η Βρετανία για να καλύψει τις δαπάνες της στους Ναπολεόντειους Πολέμους στις αρχές του 19ου αιώνα. Και τέλος στις αρχές του 20ου αιώνα για να καλύψει τις υπέρογκες δαπάνες της στα τέλη του Α' Παγκοσμίου Πολέμου. Ουάου που θα έλεγε και ο κ. Βαρουφάκης".\nΚόντρα Κωνσταντοπούλου - Θεοδωράκη στη Βουλή\nΩστόσο η Ζωή Κωνσταντοπούλου πριν του δώσει το λόγο ρώτησε: "Προλαβατε να την ακούσετε; Γιατί δεν πρόλαβα ούτε να σας δω να μπαίνετε στην αίθουσα".\nΤότε ο βουλευτής του Ποταμιού Γρηγόρης Ψαριανός φώναξε από τα έδρανα της Βουλής: "Και οι τοίχοι έχουν αυτιά" με τη Ζωή Κωνσταντοπούλου να απαντάει γελώντας: "Μάλλον αυτοπροσδιορίζεται ως ο τοίχος".\n"Αν τελειώσατε τα ευφυολογήματα μπορώ να μιλήσω" είπε ο Σταύρος Θεοδωράκης απευθυνόμενος στην Πρόεδρο της Βουλής ενώ πρόσθεσε: "Αν έχετε κάποιο άλλο ανέκδοτο να μας το πείτε αλλιώς να συνεχίσω".\nΤην αντίδραση του επικεφαλής του ΠοταμιούΣταύρου Θεοδωράκη προκάλεσαν τα όσα είπε για εκείνον στην ομιλία του ο Πρόεδρος των Ανεξαρτήτων Ελλήνων ΠάνοςΚαμμένος με συνέπεια να ανέβουν οι τόνοι στη Βουλή.\nΞεκάθαρος ο Λαφαζάνης για την ψήφο εμπιστοσύνης: Δεν δίνουμε «πράσινο φως» στην κυβέρνηση


Ασφάλιση σε 5 λεπτά! – iasfalia.gr\nΗ ONLINE διαδικασία ασφάλισης είναι πανεύκολη και ταχύτατη.\nΈχετε τη δυνατότητα μιας ολοκληρωμένης σύγκρισης στις μεγαλύτερες ασφαλιστικές εταιρίες της αγοράς σε λιγότερο από 1′.\nΣτο iasfalia.gr θα βρείτε τις πιο ανταγωνιστικές τιμές και σίγουρα την καλύτερη σχέση καλύψεων/τιμών.\nΜπορείτε να ασφαλιστείτε εύκολα και με γρήγορες διαδικασίες, για τις οποίες θα ενημερώνεστε άμεσα σε κάθε βήμα στο email σας.\nΣε 4 απλά βήματα θα έχετε ασφαλιστεί!\nΣυγκρίνετε καλύψεις και τιμές που σας ενδιαφέρουν, επιλέγετε εταιρία και πακέτο που επιθυμείτε, αποστέλλετε την αίτηση σας.\nΜόλις λάβετε τον ηλεκτρονικό κωδικό πληρωμής στο email σας και εξοφλήσετε τα ασφάλιστρα σας, θα είστε και ασφαλισμένος, έχοντας το συμβόλαιο στο email σας.\nΕύκολα – γρήγορα – απλά!


To ελληνικό application PL8 θέλει να κάνει την πινακίδα κυκλοφορίας του αυτοκινήτου σου εργαλείο επικοινωνίας | RISE TV\nTo ελληνικό application PL8 θέλει να κάνει την πινακίδα κυκλοφορίας του αυτοκινήτου σου εργαλείο επικοινωνίας\nΤο φλερτ στους δρόμους περνάει σε άλλο επίπεδο…\nΤο application της PL8 είναι ο νέος fun τρόπος ώστε να έρθεις σε επαφή με οποιονδήποτε οδηγό επιθυμείς! Το μόνο που έχεις να κάνεις είναι να κατεβάσεις το application και να εισάγεις τον αριθμό του αυτοκινήτου που είδες. Βέβαια εκτός αυτού σας δίνει την δυνατότητα να ανιχνεύσετε το αυτοκίνητό σας σε περίπτωση που έχετε ξεχάσει -ναι, σε όλους έχει συμβεί- πού το παρκάρατε. Οι δυνατότητες όμως του συγκεκριμένου application είναι περισσότερες! Εμείς μιλήσαμε με τον Γιάννη Δημητριάδη, έναν από τους ιδρυτές του application PL8, και εκείνος μας εξήγησε τι αλλαγές έρχεται να φέρει στην οδήγηση -και όχι μόνο- η συγκεκριμένη πανέξυπνη εφαρμογή.\n– Tι ακριβώς είναι και πώς λειτουργεί η PL8;\nΗ PL8 είναι μια καινοτόμος εφαρμογή κοινωνικής δικτύωσης. Επιτρέπει να επικοινωνούν οι χρήστες της βασιζόμενοι ΜΟΝΟ στον αριθμό κυκλοφορίας του οχήματος! Βλέπεις την πινακίδα του οχήματος, στέλνεις το μήνυμα σου (εάν είναι καταχωρημένη από τον χρήστη του οχήματος) κι επικοινωνείς με τον οδηγό που επιθυμείς! Τόσο απλά κι ανώνυμα.\n– Τι σημαίνει το όνομα PL8;\nPL8, όπως (licence) plate. Ο αριθμός κυκλοφορίας, δηλαδή! Ψάχναμε ένα όνομα αναγνωρίσιμο, αφού ανάλογη εφαρμογή δεν υπάρχει πουθενά στον κόσμο.\n– Πόσο ασφαλής είναι η εφαρμογή σε σχέση με τα προσωπικά δεδομένα του χρήστη; Πώς διασφαλίζει ο οδηγός ότι δεν θα είναι διαθέσιμα στον καθένα τα στοιχεία του;\nΟ χρήστης της PL8 δεν έχει απολύτως κανένα κίνδυνο διαρροής προσωπικών στοιχείων! Εκτός από τα συστήματα ασφαλείας, που βρίσκονται ενσωματωμένα στον «κώδικα» της εφαρμογής, ο χρήστης δε διαμοιράζεται άλλα δεδομένα! Εκτός του αριθμού κυκλοφορίας (που είναι έτσι αλλιώς «δημόσιος»), απαιτείται μόνο ένα email, που δεν είναι ορατό, μα χρησιμοποιείται σε περιπτώσεις ανάκτησης κωδικού πρόσβασης. Όλες οι λειτουργίες γίνονται μέσω της εφαρμογής. Ούτε ΚΑΝ η τοποθεσία δε χρησιμοποιείται εξ ορισμού.\n– Πώς σας ήρθε η ιδέα για την PL8;\nΆνθρωποι της πόλης… Κόρνες, νεύρα, εκνευρισμοί, έρωτες… Περνάμε τόσες ώρες στα οχήματα μας κι όμως δε μπορούμε να επικοινωνήσουμε με όλους αυτούς τους οδηγούς δίπλα μας.\n– Διηγηθείτε μας ένα αστείο κι ένα εκνευριστικό περιστατικό που σας συνέβη με άλλο οδηγό στο δρόμο.\nΑστείο: γυρίζοντας σπίτι, βρήκαμε το ανοικτό μας parking με κάποιο αυτοκίνητο παρκαρισμένο μπροστά και δε μπορούσαμε να παρκάρουμε. Αναζητώντας και κορνάροντας, 25 λεπτά μετά εμφανίστηκε ο φίλος οδηγός. Στην απορία μας, για ποιο λόγο έκλεισε το parking, απάντησε: «η ανάγκη, φίλε μου είναι να βγεις.. Όχι να μπεις.. Είδα πως ήταν άδειο κι έκατσα για έναν καφέ δίπλα, έχοντας το νου μου!». Του βγάλαμε το καπέλο και τον αποχαιρετήσαμε.\nΕκνευριστικό: παρκάραμε το αυτοκίνητο κι αφήσαμε τα alarms αναμμένα. Μετά την έξοδο μας επιστρέψαμε για να βρούμε τη μπαταρία άδεια… Εάν κάποιος χρήστης μπορούσε να μας ενημερώσει (όπως μπορεί να γίνει τώρα με την PL8), θα είχαμε γλιτώσει ταλαιπωρία και χρήματα. Εκνευρισμός με εμάς σίγουρα… Τώρα δίνουμε μια ευκαιρία να είμαστε όλοι πιο καλοί στους δρόμους\n– Έχετε σκεφτεί αλλαγές που θα θέλατε να κάνετε στην PL8 στο μέλλον; Πόσο κοντά είναι η εφαρμογή σε αυτό που είχατε κατά νου όταν την σχεδιάζατε;\nΗ PL8 θα γίνει σίγουρα πιο όμορφη αισθητικά. Μιας κι είμαι ο συνοδηγός μας, είναι αεικίνητη! Όπως εμείς! Έχει ήδη πολλές ιδέες, που θα δείτε σύντομα. Έχει, όμως, και τα «παράθυρα» της ανοικτά, ώστε να ακούει όλους τους φίλους και τις ιδέες τους. Δεδομένου, ότι ο μηχανισμός κι η εφαρμογή λειτουργεί είμαστε κοντά σε αυτό που είχαμε φανταστεί. Αλλά μέχρι να γίνουν όλα τέλεια προσπαθούμε για το καλύτερο. Άλλωστε επιλέξαμε το δύσκολο δρόμο του να «μείνουμε Ελλάδα» και να προσπαθήσουμε μόνοι για κάτι τόσο μοναδικό.\nΕτικέτες: RISE generation, social media, tech, ίντερνετς, καλά τα λέει\nΠροηγουμενο Αρθρο Ηλίας Αναστασιάδης\nΕπομενο Αρθρο Δεν είναι το Κουλούρι: Ξέχασε πού πάρκαρε το αμάξι και το βρήκε 6 μήνες μετά\n02/12/2016 «Αντιγόνη, πώς αποφάσισες να διοργανώσεις την 1η εμπορική έκθεση Ελλήνων σχεδιαστών;»\tΔιαβάστε περισσότερα\n05/07/2016 RYDE: Ένα ελληνικό startup σε βοηθάει να βρεις όχηματα προς ενοικίαση\tΔιαβάστε περισσότερα\n27/04/2016 Η ελληνική start-up που επιτρέπει στον καθένα να φτιάξει το δικό του παιχνίδι, χωρίς να ξέρει προγραμματισμό!\tΔιαβάστε περισσότερα


Bundesliga: Καθάρισε ο Λεβαντόφσκι και βλέπει τίτλο η Μπάγερν Μονάχου (videos) - Onsports.gr\nOnsports Team\t17 Μαίου 2020, 21:00\nΠΟΔΟΣΦΑΙΡΟ / Μπάγερν\t/ Ουνιόν Βερολίνου\nBundesliga: Καθάρισε ο Λεβαντόφσκι και βλέπει τίτλο η Μπάγερν Μονάχου (videos)\nΟ Ρόμπερτ Λεβαντόφσκι σκόραρε για μια ακόμα φορά και η Μπάγερν Μονάχου επικράτησε 2-0 της Ουνιόν Βερολίνου\nΧωρίς να φορτσάρει ιδιαίτερα, η Μπάγερν Μονάχου επικράτησε 2-0 της Ουνιόν στο «Αν ντερ άλτεν Φόρστεραϊ», σε αναμέτρηση για την 26η αγωνιστική της Bundesliga. Επανέφερε, έτσι, τη διαφορά της από τη δεύτερη Ντόρτμουντ στους τέσσερις βαθμούς, αφήνοντας τους Βερολινέζους του Ουρς Φίσερ στη 12η θέση.\nΗ Ουνιόν προσπάθησε να αιφνιδιάσει στο ξεκίνημα του αγώνα, ωστόσο την προσπάθεια του Μάριους Μπίλτερ σταμάτησε ο Μάνουελ Νόιερ, ενώ αυτή του Άντονι Ούτζα πέρασε πάνω από τα δοκάρια.\nΌσο κυλούσε η ώρα, η Μπάγερν ανέβαζε στροφές. Οι Βαυαροί βρήκαν, μάλιστα, δίχτυα πριν το 20ό λεπτό, ωστόσο το γκολ του Τόμας Μίλερ ακυρώθηκε με τη χρήση του VAR ως οφσάιντ.\nΣτο 39', όμως, ο Λέον Γκορέτσκα πρόλαβε τον Νέβεν Σούμποτιτς, ο πρώην αμυντικός της Ντόρτμουντ τον ανέτρεψε και από την άσπρη βούλα ο Ρόμπερτ Λεβαντόφσκι σημείωσε το 26ο τέρμα του στη φετινή Bundesliga! Ο Πολωνός πετυχαίνει 40+ γκολ σε όλες τις διοργανώσεις για πέμπτη διαδοχική σεζόν.\nΗ ομάδα του Χανς-Ντίτερ Φιλκ δεν απειλήθηκε στο δεύτερο μέρος. Αντίθετα, έφτασε και σε δεύτερο γκολ στο 80'. Από κόρνερ του Τζόσουα Κίμιχ, ο Μπενχαμίν Παβάρ με κεφαλιά νίκησε τον Ράφαλ Γκίκιεβιτς για το τελικό 2-0, αφού ο Νόιερ δεν άφησε τον Φέλιξ Κρόος να σημειώσει το γκολ της τιμής στις καθυστερήσεις.\n12 λεπτά πριν Πρώην παίκτης της Super League κατηγορείται για ανθρωποκτονία (photos)\n12 λεπτά πριν Αδυνάτισμα: Τροφές που θα σας βοηθήσουν να κάψετε περισσότερο λίπος (εικόνες)\n40 λεπτά πριν Τυφλός εναντίον μονόφθαλμου\n42 λεπτά πριν Τρεις «χρυσοί» κανόνες για να μην το χάνεις ποτέ όταν ποντάρεις


του Μιχάλη Τεζάρη - Δημοσίευση 26 Νοεμβρίου 2017, 14:15 / Ανανεώθηκε 27 Νοεμβρίου 2017, 08:57\nΣυλλέγουν στοιχεία και μαρτυρίες για να φτάσουν στο δράστη\nΑνατροπή στο θάνατο του φοιτητή στην Κάλυμνο: «Τον έδεσαν και τον σκότωσαν»\nΣτοιχεία και μαρτυρίες που θα τους οδηγήσουν στα ίχνη του δολοφόνου του φοιτητή Νίκου Χατζηπαύλου συλλέγει κλιμάκιο ανδρών της ασφάλειας που έφτασε τα ξημερώματα στην Κάλυμνο απο την Αθήνα. Την ίδια ώρα μέχρι και αυτή την στιγμή ιατροδικαστής εξετάζει την σορό του άτυχου φοιτητή στο σημείο που εντοπίστηκε. Φέρει σημάδια ξυλοδαρμού με ρόπαλο, ενώ όπως αποκάλυψε το Newpost, έχει και τραύμα απο μαχαίρι στην μέση.\nΗ υπόθεση έχει συγκλονίσει την κοινωνία του νησιού που ζητά την άμεση διαλεύκανση του φόνου και την σύλληψη του δράστη. Οι αστυνομικοί συνθέτουν τα γεγονότα της υπόθεσης όπως αυτή ξεκίνησε να ξετυλίγεται την περασμένη Κυριακή όταν και εξαφανίστηκε.\nAπορίας άξιο, το γεγονός πως το πτώμα του φοιτητή, βρέθηκε σε απόσταση 200 μέτρων απο το σημείο που είχε βρεθεί το ποδήλατό του, σε μια περιοχή που είχε ελεγχθεί εξονυχιστικά απο στελέχη της ΕΜΑΚ και εθελοντές.\nΟι αρχές εξετάζουν το ενδεχόμενο να έχει δολοφονηθεί από εμπόρους ναρκωτικών, καθώς στην συγκεκριμένη περιοχή της Καλύμνου η εγκληματικότητα καλπάζει, χωρίς όμως να αποκλείουν το ενδεχόμενο να έχει πέσει θύμα δολοφονίας από άτομο που γνώριζε με προσωπικά κίνητρα.\nΤα στελέχη της ΕΛ.ΑΣ προβληματίζει η «σκηνοθεσία» που κάποιοι προσπάθησαν να στήσουν γύρω απο την εξαφάνιση, αφήνοντας παπούτσια που δήθεν ανήκαν στο Χατζηπαύλου σε απόμακρη περιοχή του νησιού. Όλα τα δεδομένα και οι πληροφορίες αξιολογούνται και αναμένονται γρήγορα εξελίξεις.


Φως στα εγκλήματα της ναζιστικής Γερμανίας | Euronews\nΦως στα εγκλήματα της ναζιστικής Γερμανίας\n«1945. Ήττα. Απελευθέρωση. Νέα αρχή» είναι ο τίτλος της έκθεσης που φιλοξενείται στο Ιστορικό Μουσείο της Γερμανίας, στο Βερολίνο και έχει να κάνει με τις συνέπειες του Β΄ Παγκοσμίου Πολέμου και το τι άλλαξε στα μεταπολεμικά χρόνια σε 12 χώρες.\nΑποτυπώνει όχι μόνο την αλλαγή της ζωής των λαών, αλλά και το πώς διαχειρίστηκαν την περίοδο του πολέμου. Υπογραμμίζει με το δικό της τρόπο τα μεγάλα εγκλήματα της Γερμανίας και τις ευθύνες που φέρει μέχρι σήμερα, έναντι των υπολοίπων εθνών. Η έκθεση συμπίπτει με την 70η επέτειο της νίκης των Συμμάχων και του τέλους του Πολέμου, που είναι στις 8 Μαΐου.\n«Για μας ήταν σημαντικό να δείξουμε πώς εξελίχθηκαν μερικά πράγματα στις χώρες που μας ενδιέφεραν. Για παράδειγμα πόσο διαφορετικές ήταν οι προκλήσεις στα μεταπολεμικά χρόνια στην Ολλανδία, στη Μεγάλη Βρετανία, στη Σοβιετική Ένωση και στην Πολωνία. Πόσο διαφορετικά ήταν τα προβλήματα, αλλά και αν υπήρχαν κάποιες ομοιότητες. Για παράδειγμα πώς αντιμετώπισαν σ’ αυτές τις χώρες τους συνεργάτες των Ναζί και τους υποτιθέμενους συνεργάτες» εξήγησε η Μάγια Πέερς, συνεπιμελήτρια της έκθεσης.\nΗ έκθεση δείχνει ότι στις περισσότερες χώρες, όπως τη Γαλλία, την Ολλανδία και τη Δανία για παράδειγμα, οι αρχές φέρθηκαν με πανομοιότυπο τρόπο σ’ όσους αποφάσισαν να βοηθήσουν τους Γερμανούς. Παράλληλα, ο επισκέπτης αντιλαμβάνεται τη δραματικότητα του πολέμου: 13 εκατομμύρια άτομα σκοτώθηκαν από τους Ναζί, περίπου 45 εκατομμύρια σκοτώθηκαν συνολικά, κατά τη διάρκεια του πολέμου.\n«Είναι τρομερό να αντιλαμβάνεσαι τις ευθύνες και τα εγκλήματα που έχει το γερμανικό κράτος, αλλά και τις καταστροφές που η χώρα μας προκάλεσε σε τόσες χώρες. Είναι πολύ σημαντικό να το καταστήσουμε σαφές όλο αυτό στους νέους επισκέπτες. Η Γερμανία ξεκίνησε τον πόλεμο και είναι υπεύθυνη για πάρα πολλά εγκλήματα» επισήμανε η Μπαμπέτ Κβίνκερτ, συνεπιμελήτρια της έκθεσης.\nΕίναι γεγονός ότι ο γερμανικός λαός αγνοεί σε μεγάλο βαθμό τη δράση των χιτλερικών δυνάμεων στις υπόλοιπες χώρες. Ότι για παράδειγμα περισσότεροι από 12 εκατομμύρια άνθρωποι ήταν θύματα των ναζιστικών εγκλημάτων στην Ανατολική Ευρώπη, την Πολωνία, την Ουκρανία και τη Λευκορωσία.\nΗ έκθεση στο Ιστορικό Μουσείο του Βερολίνου διαρκεί μέχρι τα τέλη Οκτωβρίου.


Περιβάλλον και Εκπαίδευση: Η ξένη γλώσσα που μαθαίνω\nΌταν πήγα στην Α΄τάξη πήγα σε φροντιστήριο και άρχισα να μαθαίνω την αγγλική γλώσσα. Στην αρχή δεν ήξερα πολλές λέξεις και μου ήταν δύσκολο να τις προφέρω. Τώρα όμως μπορώ καλύτερα να χρησιμοποιώ το λόγο και στα γραπτά και στα προφορικά.\nΤην Αγγλική γλώσσα τη μιλούν εκατομμύρια άνθρωποι στον κόσμο από διαφορετικές χώρες και ηπείρους. Γι' αυτό στις περισσότερες ταινίες οι ηθοποιοί μιλούν Αγγλικά. Όμως βάζουν και υπότιτλους στο κάτω μέρος της οθόνης για όσους δεν καταλαβαίνουν την Αγγλική γλώσσα.\nΕγώ έχω δει πάρα πολλές ταινίες που είναι Αγγλικές και σιγά σιγά μεταφράζω κάποιες λέξεις. Επίσης πού και πού διαβάζω κι ένα βιβλίο γραμμένο στα Αγγλικά και κάποιες λέξεις του βιβλίου, τις πιο δύσκολες τις γράφει στο τέλος το βιβλίο.\nΑυτή η γλώσσα μ' αρέσει πολύ κι ελπίζω αργότερα να κατανοώ και να μεταφράζω κάποιες ταινίες στα Αγγλικά. Επίσης θα ήθελα να επισκεφτώ και να δω από κοντά τη χώρα που μιλιέται αυτή η γλώσσα!\n(Αθανάσιος Κοκόλης Δ2΄)